
LICA. 


Kapetan Frano Dražić. 

Niko Marinović, Amerikanac. 
Ivo Ledinić, meštar brodograditelj. 
Pavo, barkarijol. 

Vlaho Slijepi, prosjak. 

Toni, djetić. 

Parok. 

Grobar. 

Anica, kći Franova. 

Jele, majka Ivova. 

Kata, žena Pavova. 

Marija od Poste, postijerica. 
Lucija, djevojka Franova. 
Luka, stari mornar. 





Pomorci, radnici na škaru, ženice, djeca. 


Čin se dogadja u malome pristaništu dubrovačkoga primorja 


god. 186* 


847015 


EKVINOCIJ 


PRIKAZA PRVA. 


Pozornica prikazuje mali predio dubrovačke obale. Na dnu more 
mirno, plavkasto, gubi se u daljinu svjetlijim otsjevom. Ljubičasti 
contouri slikovitog rta zatvaraju napola zadnju crtu obzorja, dok 
se na lijevu stranu nebo razlijeva u pučinu. Lagani oblaci za- 
gjeli na nebu. Desnu stranu pozornice zaprema kućica i magazin 
meštra Iva, ispred kojega je bačeno tesanijeh drva + alata brodo- 
graditelja. Zatim dolazi dućanić Para ,barkarijola“, do kojega se 
uspinješ uz tri stepenice. Tik ovijeh ima kamenita klupa. Izmedju 
rečemijeh dviju kućica ide mala uličica, gdje stanuje Mare posti- 
jerica ili, kako je puk zove: , Mare od Poste“. — Na lijevoj se 
stram stere kameniti zid, nad kojim vise guste grane ,mjendula“. 
»Šipaka“ + ,košćela“. Vrata zeleno bojadisana vode kroz taj zid 


u vrt kapetana Frana. Ta ,baština“ zakreće prema dnu tako, da 


se opaža kako dolazi dalje put škara pjeskovita obala. Pokraj zida, 


više prema sredini pozornice, stere svoje grane stara listna murva. 


Oko nje zgradjena su kamenita sjedala. Nedaleko magazina meštra 

Iva pružena je novosagradjena barka, poduprta sa sviju strana 

polugama. Nije još bojadisana, a ispod nje prosuto je mnogo 

ošćela # piljotine. — Cijeli ,paysage“ diše tihijem i sjetnijem dahom 

naše melankolične naravi, kad je nebo nekako zastrto slutnjom 
Zhjeh dana, što će doći. 





PRIZOR PRVI. 
PAVO, TONI i stari mornar LUKA, zatim KATA i dvoje dječice. 


Kad se zavjesa podigne, Pavo sjedi na kamenitoj klupi kraj svoga du- 
ćanića, a stari mornar Luka prolazi tiho na svojoj ladjici s uzdignu- 
tijem ostima u ruci, mučaljiv # nepomičan, zagledavši se u more. 


Pavo dozivljući mornara Luku. 
Luka! 


Stari mornar Luka s ladjice. 
Eh! — 


Pavo. 
Uhitio, ah? 


Stari mornar kao gore. 
Ni vraga, 


Pavo. 
Bit će kurenat... .* 


| Stari mornar. 
Ekvinocijo,** meštre Pavo, ekvinocijo! (Ne. 
staje ga malo po malo.) 
Pavo pogledao nebo, pak dignuv lulu iz ustiju, pljune na zemlju. 
Vragovi ga odnijeli! 


Kata iz dućanića. 
Pavo! Pavo! 


Toni, koji nešto planja ispred magazina; podrugljivo. 
Grmi, lampa, Baro kanta! — 


Kata na vratima lutižice podbočenijeh lakata. 
Jesi li gluh čoeče? — 


Pavo mirno pušeći. 
Nijesam, Kate. 
Kata. 


Pa, kad si se nagledo toga pustoga mora, jesi li što 
dobio, ah? 


Pavo kao gore. 
Ništa, Kate, 


Kata. | 
Ti da sjediš kako tinto,*** a ja da se raskvartam !? 
— a ko će mi prigledat djecu? 


* Struja. — ** Aequinoetium: jednač dana i noći. — *#* Ko- 
omična figura u Dubrovniku. 





Toni kao gore, podrugljivo. 


« 


Ja, gospo Kate. 
Kata jedito prema njemu, ko da mu se zaletit. 
Muči nevoljniče, *er ću te... | 
Toni pobjegne u magazin. 


Jedna malica razdrtijeh haljina vođi za gobom još siromašnije i 
manje djetešce. 


Dva solda kruha! — . I 


Kata uskošena. 


Što ? | 
Pavo. | 
Što si gluha, Kate? 
o Kata. i 
Eh: — čula sam, čula! — Svedj kakva sekatura. 


(Ulazi u butižicu.) 
Pavo maloj. 
Kako ti je ime? 
Jedna malica. 
Perica. 
Toni, koji viri iz magazina. 


Reci, ludo, kći pokojnoga Balda Barkari jola. 


Pavo začudjeno. 
Što? Baldova? — (Zove) Kate! — Kate! 
Toni dotrči do ispred dućanića. 
Žovu vas, gospo Kate! (Odmah pobjegne.) 


Kata izlazi s kruhom iz dućana; prema Tonu. 


Da si mi došo! (Maloj) Gdje su dinari? 

Pavo odvraćajući ruku djeteta. 
Otac je umro — a majka u ošpedalu. 





Kata u čudu. 

 Nikina djeca? — Miko moja, — čekaj, čekaj — 

(ište u špagu) nemam, ne — (uzme ih za ruku). Nu hod, ćerce, 

— naći ćemo štogod. (Ulazeći s njima u dućanić.) Blažena 
gospo! — mizerije! (Ulaze.) 


Pavo gledajuć za njima. | 
I njih izbacilo more. (Trese lulu.) Ko više, ko manje. 
Svi smo utopljenici. (Spravlja lulu u špag ter ustaje). Idem 


joj prigledat djecu. (Tonu.) Reci meštru, da sam ga isko, 
(Hoće da ide.) 


PRIZOR DRUGI. 
PRIJAŠNJI i IVO. 


Ivo ulazeći s pilom ispod ruke. 
Ko me zove? 


Pavo. 
Ah! — Dobro došo! 


Ivo ostavlja pilu kraj magazina, pak pita Tonu. 

Je li mi tu bila majka? | 
Toni, 

Ne, gosparu. 
Ivo. 

Pa tad podji doma i reci joj, da ću objedovati u 

magazinu. (Toni ode.) 

Pavo. 

Posla, eh, meštre Ivo? 


* Bolnici. 


! rak soo js 
Srdreo : 
* *\ 


ll 
Ivo. 
Da Bog pomože! — A — htio si mi govorit? 
Pavo, 
Hm! — (Pokazuje na vrt 8 lijeva.) Isko te — razumiješ 
li! — stari... 
Ivo. 
On? 
Pavo, 
Eh, eh! 
i Ivo. 
A zašto? 
Pavo. 
Vrtio ti se jutros oko radnje. — Pomislio sam, pri- 
gleda barku, ma — (potiše) poslije sinoćne vike... 
Ivo. 
Što govoriš? 
Pavo. 
Uh! — bulikan... (Ugleda Katu, koja izlazi s 
djecom iz dućana.) Eto ti nje, — ona zna bolje. 
Kata 
dječici, koja nosi svaka veliki kruh ispod pazuha i ogrnačić pun 
nečesa. 
Da — brave — držite se za ruku — tako, — (Pavu) 
a ti reci onoj ludoj Margariti, da ih ne pusti same, — 


može ona doći po kruh. Bit će joj svedj spravan. 


Pavo djeci. | 

Homo, homo! — ima dobrijeh duša i za vas. (Odlazeći.) 
Znaš, — idem prigledat djecu. (Odlazi držeći za vuku siro- 
masice.) 


* Vreva, gungula. 

PRIZOR TREĆI. 
KATA, IVO pak TONI. 


Kata sklopila ruke, pak se zagledala za njima. 
Muči se, — trudi vas život kako živina, pak na! — 
majka u ošpedalu, a djeca na putu! (Strese glavom.) Tako 
mi — padu ti ruke! 


Ivo zamišljen, za se. 
Vike — a zašto? 


Kata uputila se prema dućaniću. 
Ako se igda vratim na svijet, ne muči se, meštre Ivo ; 


ostat ću sidjelica. Radjati siromaha, duše mi, i vragu bi 
se dodijalo. 


Ivo Kati. 
Bilo je sinoć treske, ah — Kate? 


Kata. 


Sinoć? — Gdje? — (Sjetivši se) Treske? reci pako, 
mešire ij pako! 


Ivo. 
A — ti si čula? 


Kata 


Kako ne bih! — Zatvorala sam baš butigu, kad — 
ko ti me došo ometat — Nike Lučina! Prohtjelo joj se 


beškota! — Bi li vrag na onu uru? Ni da je bredja! 
Ma ko nema reda, nema ga... 


Ivo. 
Pak — pak? 


Kata. 


Insomma* sam ti je poslužila ; kad što ćeš čuti?! — 
Krivi se neko, krivi ni da bi, Bože prosti, klali prasca za 


* Napokon. 

Božić. — ,Ne ću, ne ću, gospar sam ja“ zavija ti ona stara 
sotona, 
Ivo. , 


A je li se čuo — drugi koji glas? 


Kata. 
Da?! Ja sam ti se moj sinko pripala, pa... bjež! 


Ivo za se. 
Možebit je iskušavo? — Ne — ne to ne može više 
tako hodit! 
| Kata za se. 


Te kapiso,* rekli bi Puljizi. Zasmrdjelo staromu, 
što se mačak vrti okolo komina. 


Ivo. 
Kate! — ja valja da s njome govorim. 
Kata. 
S Anicom? — U ime oca i — Ti si zamahnito, mla- 
diću moj. 
Ivo. 


Do malo ću, ako mi ne _pomogneš, pridat joj dvije 
tri riječi. 
Kata. 
I ne uvedi nas u napast! — Ma ne znaš, da su tebi, 
meni i svakom zatvorena ona vrata? — Osim popa na 
Vodokršte i Marije od Poste — 


Ivo. 


Možebit ona! (Trči prema uličici.) 





* Razumijem te. 


14 


Kata zaustavljajući ga. 





Hodi, vraže, da te čuju do Zatona! Pusti mene. 


| Ivo, 
Draga, dobra Kate. 


Kata zove u uličicu. 
Marija! — Marija! eh! — (Toni ulazi s protivne strane.) 


Ivo Tonu. 
Uzmi kliju i planju, pak dodji u Dum Antuna. Na- 
činit ćeš mu blanak.* 


Toni ugimljući stvari. 


Vrag ponio i blanak i Dum — (0đe.) 


Kata iz uličice. 


Oslobodi nas Bože od gluhe čeljadi. (Zove.) Marija! — 
Marija iz ulice. 
Ko me zove? 
Kata. 


Ja — ja — nu hod ovamo! (Ivu) A sad brzo, gdje 
je ta knjiga? 


Ivo do magazina. 
On čas, — on čas dobra moja Kate! (Ulazi.) 


> Kata sama. | | 
Da, da, a intanto** Kate čini neke posle! Eh! — 
maito je lemozina.*** Samo ne prikori me, kad uzimaš 
koš djece. (Ugleda kapetana Frana, koji izlazi iz svoga vrta.) 
Nuti ovega. — (Hoće da se povuče u dućanić.) Podji vraže, 


* Sanduk za rublje. — ** Ipak. — *** Milostinja. 

PRIZOR TREĆI. 
FRANO, MARIJA, KATA, zatim IVO i JEDAN RADNIK sa škara. 


Frano zatvorio vrata. pak ih razgleda i drma. 
Lupeži, karonje! — Nema dva godišta da sam ih do 
napengat,* pa, na — — Dušu im! raspukla su kako 


šipak. 
Kata do svojih stuba. 


Tresi, tresi, — zatresti će ti se. 
Marija od Poste izlazeć iz uličice. 
A, ko me zove? — 


Kata prestrašena. 
Muko moja — ovo ti mi je zadnja! — 


Marija kao gore. 
A, ko me — 
Kata začepi joj usta. 
Prisjelo ti... (Tiho.) Ne pred njime. 
Frano odlazeći ugleda Mariju. 
Uranila, eh? 


Marija. 
A šta ćete? — Barka prazna, a vjetar u krmu. 
| Frano. 
Imaš li što knjiga? 
Marija. 
Ni za dušu. 
Frano, 


A. čeljadi ? 





* Bojadisati. 

Marija. 

Niko nego Vlaho Slijepi i ja. «Kate se približila maga- 
Zinu, odkle izašao Ivo i predao joj list. Kate ga hitro skrije ispod 
ogrnača. Ivo odlazi po tiho s druge strane.) 

Frano. 

Jesi li susrela kakav brod, — škunu* onako, znaš, 

što veliko ... 


Kata porugljivom ljubeznosti. 
Čekate li kakovu koracatu** gosparu Frano? 


Frano najedjeno. 
Pitam nju — a ne tebe. 


Marija. 
More kako dlan, kapetane. 


Kata. 
Eto na; nema koracate. 


Frano kao gore. 


Uf! jezičina. (Mariji) Ko bi vrag držo ovaku postu. 
(Ode) | 


Marija za njime. 
Ne zaslužuješ bolju, gosparu moj. (Gnjevno Kati.) Ah?! 


— Ardimenta.*** — Er mu nije plutalo što veliko, a 
on ko mazga. 


Kata. 


PiratY su ga zvali, — a pirat je osto. 


Marija jedita. | 
Da mi ti je donijeti kakvu preporučenu! 


* Engleski brod, — ** Oklopnjača, — *%** Drskost. — f Gusar. 

Kata kaže joj lukavo list. 


Hoćeš li? 
Marija. 
Što ? 
Kata. 
Zazvoni i predaj Anici, 
Marija. 
Misliš, da će ga upeknut? 
Kata. 


Ne manjka joj nego rep, da bude zmija. 
Marija zgrabi joj list. 
A ti krepaj! (Zazvoni.) 
Kata zatrčala se smijući se do dućanića. 


Mare! paraš mi se duša isprid raja! 


Marija uljegla kroz otvorena vrata pak proviri samo glavom. 


Kate! — počela me pecat. (Udje i zatvori.) 
Kata. 


Eto smijeha, kad mu se i ne nadaš. 


Radnik sa škara ulazi s lijeve. Kati. 
Tabaka po sedam solada, Kate! 


Kata ulazeći u dućanić. 


Pjeva se na škaru, Andro! 


Radnik gjeo na stubama. 
Došlo nešto karamusala* iz Arbanije, da mu sa. 
šijemo rebra. 
Kata dolazi i dava mu duhan. 
Ala posla! 





* Veliki, nezgrapni brod, 
STrap 
Vojnović: Ekvinocij. 2 

Radnik puneć lulicu. 
Kad nema posla, dobar i Turčin. Fala Bogu! 


Kata. 
Pa govore nekrst! > 


Radnik kao gore. 


Nije nas ubio nekrst — ne. (Zapalio lulu. Cuje daleko 
rastegnuto pjevanje.) Čuješ li, Kate! — plaču pusti škar.* 
(Strese ramenima i ode, oikle je došao.) 


Kata. . 

Kako došlo, tako prošlo. A šta ćeš? Fala Bogu! Ali 

valja mi prigledat objed jadnoj Mariji, er joj se onamo 

ne će skuhati. (Nosi iz dućana metlu, pak je stavlja preko praga.) 
Eto tu! neka vide, da me nije doma. (Ođe uz ulicu.) 


PRIZOR ČETVRTI. 
IVO, FRANO, zatim jedan mali, 


Frano ulazi, razgovarajući se s Ivom, drži u ruci list. 
Pak što? — Ti ne bi?! — 


Ivo. 
Da znam uprav zašto ? 


Frano. 
Reko sam ti, da ima posla u Čili. Jedna peča** na 
dan! — a još više, gdje se kopa petrolijo. Trudio bi, 
ali in conclusione*** dinara puni špa zi? 


Ivo. 
A ko mi to garantiškava?tr 


* Mjesto, gdje se grade brodovi. — ** Amerikanski novac. — 
*** Konačno. — t Žepovi. — $F Jamči. 

Frano hitnije. 

Ko?... Čoeče božji, ma oni, koji to piše: moj pri- 
jatelj — bogatun. Nije li on poslao Pera Smokovca u San 
Francisko? — a nije li se Pero vratio s ćilindrom — 
mi capite* s ćilindrom na glavi eh?! — 


Ivo. 
Da, da — ali... 


Frano ave povjerljivije. 

Nikakov ali, — gledaj Marka Kapetanića! Nema ni 
dvaest godišta, što se potuco po gradu, ne bi li ga ko 
prihranio. Pošo pa se vratio, a znaš gdje sad spi? Kupio 
palac** knezova Sorgića, pak ti se pružio u kamari da. 
maškanoj kako vlastelin. Ah? — a to nije ništa, je li? 


Ivo iza kratkoga razmišljanja. 
Ne kapetane, — to nije za mene. 


Frano zatajenim gnjevom. 
A zašto, zašto, da mi je znati. 


Ivo. 
Majka mi je sama. 

Frano. 
Žene! — puh! -— 

Ivo. 
Nijesu sve iste. 

Frano. 


Što si, što činiš, da ti nije do dinara? 


Ivo. 
Znaš onu: U kućici lončić, — u lončiću bedrica, — 





* Razumijte me. — ** Palaču. 

na bedrici nožić! — (Smijući se) To se pjeva na božić 
— i tako je. Brez kućišta prije — sad je moje tle, što 
gazim. Istina je, htio sam negda u svijet — 


Ž Frano. 
Vidiš, vidiš — 
Ivo. 

To mi je kapetane od očeve krvi — ali majka me 
jednom zagrlila i rekla: ,ne ostavi me!“ i... osto sam. 
Frano. 

Uh! te žene! — ne znadu nego plakat... 
Ivo. 
Lasno tebi, kapetane! — ono što si, svoj si. A ja? 


I ove ruke, što me hrane i što jesam i što imam — sve, 
sve je majčino. Kopala, prala, služila, dokle me odgojila. 


— Bijaše ona moja sreća i moj blagoslov. — Sad je si- 
jeda — pa hoćete, da je ostavim. 
Frano. 


Ali dinari, dinari | 


Ivo. 

Imam dosta da prošetam staricu do Grada, da je 
povedem, kad su veliki sveci u Gospu i da uzmemo 
sorbet* na Pilama. — A da nas vidiš, kad se vra- 
ćamo doma! Ko dva ljubeznika! Sami smo u našoj bar- 
čici. Na krmi sjela moja mamica tiha i mirna kO nedjeljno 
veče! Zasukala abit** od svile, pa ona gleda sunce, što za- 
pada, a ja odsjev, što mi se žari na zlatnoj kolajni oko 
njezinog vrata. Eh, tada — duše mi, kapetane, —- tada za- 
siječem veslima more — onako, znaš, zategnuto i dugo 
kako mornari od guere,*** kad voze Masimilijana. 


* Sladoled. — *#* Odjeća (suknja). — *** Ratna mornarica. 


? 

Frano za se. 
Što mi tu ćakdla? — Da sam se privario? 


Ivo. 


Žo vam je, gosparu Frano, što vas ne slušam? 


Frano. 
Oh! jedan manje ili više. — Nego — mislio sam, da 
imaš više ambicijoni... 
Ivo. 
A što će mi? 
Frano. 


Zlato otvara svačija vrata. — Ko zna?! Bogat, mogo 
8i s vremenom naći onako — što se veli — dobri partit.* 


Ivo naglo. 
Mislite? ... (Gledajući ga oko u oko.) Zašto mi to go- 
Vorite, kapetane ? 
Frano. 


'Er te volim. — (Zase) Pukni, hudobo! 


Ivo nakon kratkog razmišljanja. 
Da ti kažem: daj mi vremena, da razmislim? ... 
C, 


e 


Frano. 
Reko bih ti: čekam Amerikana — govori s njime. 
(Za se.) Dakle je on? 


Ivo zamišljen. 


A majka? 


Mali ribar dotrči s lijeve, pak dignuvši kapu sav zapijehan. 


Gospar Dum Antun... poručuje vam... da je 
došo... oni, oni... 





* 
* Dobra partija 

Frano. 
Koji, koji? 


Mali kao gore. 


Oni, oni... i da vas čeka. (Pobjegne.) 


Frano. 





Vražja dječetina! . .. (Upućuje se k lijevome ulazu, pak 


obraćajuć se prema Ivu.) Meštre Ivo, da sam ti preporučen. 
(Ode.) 


PRIZOR PETI. 
TVO sam, zatim MARIJA i ANICA, a kasnije JELE i VLAHO SLIJEPI. 


Ivo zamišljen. 


Zašto me njegove riječi upekoše? Što će sa mnom? 
Mrzi li me, ali... (Pauza) Kako bliješti zlato! ... A 
maika? ( Sjedne ispod duba zamišljen.) 


Marija otvorila vrata Franova vrta pak provirila. 


Pošo — Psss! — (Vuče sa sobom Anicu, te joj pokazuje 
Iva.) Eno ti ga. 


Anica držeći se za Mariju. 
Strah me! 


Marija. 
Proći će ti. (Turne Anicu prema Ivu.) 


Ivo trči joj u susret. ' 
Anica moja! 


Anica, 
Ajmeh! što učinih. 


| Ivo. 
Dobro djelo! 


Marija odilazeći polako put uličice 


Eno ti mu recepisa i espresa. (Smijuć se ode.) 

Ivo Anici. 
Ti mu nijesi ništa ispovidjela ? 


Anica. 
Trudno mi je, Ivo, kako grješniku pred božjim sudom. 


Ivo. 
Jadnice! Tebe je strah. 


Anica. ' 
A što ćeš!... Kad me pogleda onako, oh! ... onda 
ne mogu, ne mogu.. | | 
z Ivo. 
On te viče, prijeti. 
Anica prignuvši glavu. 
NOG4 


Ivo. 
Možebit da... 


Anica hitro. 
Oh!... ne... 
Ivo. 


Ali što mi tajiš, kad vidim lice. . 


Anica tužno. 
Varaš se. 
Ivo. 


Nijesi bila tako blijeda, kad se susretosmo na Mihajlu. 


nica nježno. | | 
Eh da! —— Turnuo si mi u ruku Miholjic4. 


Ivo. 


A ti, zličino, pružila mi struk pelina. 

Anica. 


Iščupah ga na crkvenijem vratima. Vidiš, da nijesam 
sretna ! 


Ivo. 
Pa što?!... Pelin vonja i na hridima. 


Anica zagledala se u njega. 
Čudno, kako govoriš. 
Ivo. 
Lado, je li? Ma ko je kriv? Kad te vidim, dodju mi 
na pamet tolike čudne slatke misli, pa govorim bolje i 
ljepše nego svaki dan. Čini mi se ko da sunce sjaje i u 


srcu i u glavi. (Anica nasloni!a glavu na njegovo rame.) Ma... 
što ti je? 


Anica žiho. 
Govori, govori . . . slušam te. 


| Ivo gladeći je po glavi. 
Kako su ti meke kose! 


Anica kao gore. 
Bit će tvoje. 


Ivo. 


Dušo! (Poljubi je u čelo; kratka pauza. Čuje se pjesma mor- 
nara na škaru.) 


Anica kao gore. 
Što to pjevaju mornari ? 


Ivo. 


Ko i mi, — od radosti u žalosti. (Jele ulazi s košicom 
pod ruku i ide ravno magazinu.) 


Anica istrgne mu se iz naručaja. 


Ah! Ivo — to nije radost, skrivat se, lagat — ne! ... 


(Jele, došavši do magazina, razgleda se na okolo, pak ugledavši 
Zžaljubljenike, ostane kao od kamena.) 





| 
1 
I 


29 


Ivo. 
Misliš, da ga se bojim? Nijesam li mu par? Oca mi 
je odnijelo more ko i drugijem, — a majku? poznaš li 


onu andiosku ženu, ah! 


Anica misli. 
Ja poznam njezina sina, 


Jele u sredini pozornice podbočenih lakata. 
I to ti je dosta. 
Anica. 
Jele! 
Ivo. 
Majko! 
Jelo približuje se, gledajući mrko sina. 


Pa kad se nagovoriš sto puta jače i sladje ispred 
oca te tvoje... | 


Ivo. 
Majko! 
Jele. 
...kad mu pribrojiš žulje tvojih ruka i poštenje 
tvoga imena, i — ako hoćeš, majčine blagosove, znaš što 


će ti se dogodit . . , išćerat će te. 
| Anica. 
Ah! (Skrije lice rukama.) 


Jele. 
Da — “er za onu čeljad ti si siromah. 


| IVO za se. 
I ona kako stari! 


Jele Anici. 
Reci ti, da lažem. 

Ivo. 
Zašto je ubijaš, kad ti ne čini zla? 


Jele. 
A zašto je zavodiš, kad joj nema ufanja? 


Ivo. 
Zaboravljaš, majko, da je ljubim i častim. 


Jele. 

Da je častiš? — (Anici.) Čujme, ti mala, vjere ti — 
ćutiš li ga, 'er ti je to došlo iz srca, — onako, znaš, kako 
pupci na grani, — oli je on tebe neuku, slabašnu za- 
mamio ? 

Anica. 

Oh! to ne! 


Jele dubokim uzdahom pogleda sina, kao za sebe. 


Majčin sine! (Sjedne zamišljena ispod duba.) 


Ivo. 
Što ti je, majko? 
Jele. 
Ništa — ništa, zamantraloš mi se. 
Ivo Anici. 


Moja starica ćuti oluje kako mornari. Jadnica! (Milujuć 
majku.) Još je muči jad za onijem, što joj more proždrlo. 


Jele za se. 


I što kadgod izbaca. 


Anica Jeli, milo. 
Ako ti je do utjehe, Jele, rijet ću ti, da mi je tvoj 
Ivo drag za njegovo dobro srce i za ljubav, što ti dava. 


* Zamaglilo. 

Jele odvažno ustajući. i 
Podji doma, ćerce. Ja ću govoriti za njega. 





Ivo ponosno. 
To je moja majka! 


Vlaho Slijepi za pozornice pjeva. 
Dodji, dodji na prozore, 
Diklo svijetla i preslatka. 
(Čuje se smijeh i vika ženicđ.) 
Jele Anici, 
Hajd, — da te ne nadju. 
Anica. 
Bog te uslišo, Jele. (Ivi) Moli se za našu sreću. 
Ivo. 


Znaš, da sam tvoj do vijeka. (Anica ode u vrt.) 


Jele gledajuć ih. 
Eto — i ljubav je došla. 


PRIZOR ŠESTI. 
VLAHO SLIJEPI, ŽENICE, KATA i PRIJAŠNJI osim ANICE. 


Vlaho Slijepi 
8 razapetijem uljenim suncobranom, štapom u ruci ter kralješima, 
kurdjelicama, vrpcama, koraljima i t.d. Ispod dugoga, swoga, 
islizanoga kaputa vise dvije platnene pune bisage. Ulazi pjevucajući, 
a za njime djeca i ženice. Sve veselo, naravno, domaće. Vlaho 
\ nazivlje. 


BumbakaA, kralješa, kovčic4 — žene! 


Kata izlazi iz uličice, 
Vlaho! belezzo* moja! 


* Ljepoto! 

Ženice oko njega čevrljajući. 
Imaš li koralja? — Dobro nam došo! — Imaš li 
puca? — Kad ćemo u kolende? — Brzo, Vlaho, brzo! 


Vlaho opkoljen. 
Imam svega, — ali ne zadušite me. 


Kata smijući se. 
Nemojte mi ga! On je moj čičisbeo,* je li Vlabo? 


Vlaho pjevajući. 
Tanka struka i oblika, 
Mirne ćudi i jezika, 
Katarina oj priblaga, 
Ti si borme gora od vraga! (Sve se smiju.) 
Kata. 


Doći će kolende, pa ću ti se osvetit. (Sve žene oko 
Vlaha kupuju + šale se.) 


Ivo 2a se. 


Da joj rečem, kako me mami? 


Jele. 


Vidiš, i ti nemaš odgovora. Što god rekla, on će te 
zasjeć jednom: a dinari? 


Ivo zlovoljno. 
Bio bi put do zlata... ali... ko bi ses tobom... 


= Jele začudjena. 
Ivo... što je to? | 


* Dragan, ljubavnik. 

Ivo kao gore. 
Sve su žene iste. — Eto, mičim li, zlo... sanjam 


li, — još gore... 


Jele zgrabi ga za ruku. 
Ti hoćeš u avijet? 


Ivo kao gori. 
Ne — ne... 
Jele. 


Za nju bi učinio i to! 
Ivo istrgnuvši se. 
Ni za nju ni za tebe. Rekla si, da sam siromah, a 
siromasi ne putuju. (Ide tromo put magazina.) 
Jele začudjena i nijema. 


Vihar ih nosi, a majke plaču! 


Prva ženica Vlahu. 


Imaš li prstena? 
Vlaho. 


I ljubaca. (Smijeh) 
Jele iđe prema Vlahu. 
Ah došo si mi Vlaho? 
Vlaho slušajući njezin glas. | 
Čuj, čuj — to je oni lijepi, čestiti glas. (Pjevajuć.) 
Svijetla kruno od istoka, 
Slavna Jele Križarica. (Ide ravno prema njoj.) 
Prva Ženica. 


Pak on da ne vidi?!... — 

Kata. 
Slijep je, Vice moja, kako zemlja, ali Bog mu je do 
svjetlost, gdje je drugijem tmina. (Čuje se iz daleka zvono) 
Kata i Ženice. | 
Podne! — A objed?... A što će rijet muž, — 


Bit će bata!“ — Bjež! (Razidju se na sve strane. Kata stavi 
opet metlu preko vrata pak ode uz ulicu.) 


PRIZOR SEDMI. 
VLAHO i JELE. 
Jele 
prekrstivšt se iza kratke molitve. Kratka pauza. Zvono prestaje. 
Kupiš li za mise, Vlaho? 
Vlaho trese lijevom torbicom ispod kaputa. 
Još koji solad, pak će biti i za veliku. A reci — 


zašto ti služe molitve, Jele ? 


Jele pružajući mu iz špaga nešto dinara, muklo. 
Da nas ne uvede u napast. 


Vlaho stavljajuć dinare u bisage. 
Eh! onda ćemo je dati Dum Antunu na Mihajlu. 


Jele, 
A zašto ne Gospi od Milosrdja? 


Vlaho. 


Ne čuješ li, Jele, kako more buči? Bit će mrtvijeh 
pomoraca; — valja molit, gdje im drugovi počivaju. 


* Batina. 

Jele za se zgražajući se. 


Bit će opet ekvinocijo . . . 


Vlaho. 
Tebi je nešto Jele. 


Jelo prene se pak mu stavi ruku na rame. 
Mislim, kako ti je došlo, da... 


Vlaho 
.. kupim molitve za tudju čeljad?... Je li?... 
Ih? — A kako to, da ne pitaš, zašto me nekakva žena 
rodila i ostavila ispred vrata od ošpedala? Zašto polazim 
po svijetu kako jež, bez konca i konopca? Ah... Ne 
znam, ne znam, Jele! ... 


Jele. 


Nijesi najnesretniji Vlaho! 


Vlaho. 

Možda zato, *er sam slijep, he, he! Istina, ljudi, kad 
vide ove prazne rupe, govore drugačije, 'er misle: ne 
gleda nas. Eh! tada njihov glas dolazi iz dubina, koje niko 
ne oćuti, a ja razumijem — i meni ih je ž6. Bit će ludo, 
Jele, što govorim išto činim, ali... (Trese novcima.) Kad 
prosim za druge, čini mi se da... vidim. 


Jele duboko. 
Nijesi slijep, kad si tako milosrdan. 


Vlaho po tiho. 
Zašto si tužna? 


Jele. 
Ostarjela sam u jadu. Eto sad dvadeset i sedam go- 
dišta, što me nevolja bacila s djetetom na ovu obalu. — 

»Kako štica od razbijena broda“, reko je onda parok — 


i pogodio. (Prodje rukama preko lica.) Sve je prošlo . .. sve 
se umirilo... a ipak — | 


| Vlaho još potiše. 
Tebe je strah. 


2 a + nk lv 


Jele u strahu. 
Ti gledaš. 


Vlaho. 
Ne... Slijepac te sluša... 


PRIZOR OSMI. 
PAVO i PRIJAŠNJI, zatim KATA, IVO, i dva radnika sa škara, 


Pavo 


ulazi s kovčegom na plećima, te ide prema vrtu kapetana Frana. 
Hej!... Ko će mi zazvonit? 


Jelo. 
Evo mene, Pavo! (Zazvoni.) 
Pavo. 
Pozlatile ti se ruke, Jele! — Vrag piza.* 
Vlaho. 
Puhaš kako dolfin. 
Pavo. 


Ni mrtvi nijesu tako teški. (Vrata se otvaraju. Pavo 
ulaz1.) 


Ivo dzišo iz magazina sa staklenkom vina u ruci. 
Majko! — a gdje je žmuo?#* 


* "Vežak je. — ** Čaša, 

Jele. 
Ah, glavo! .. . Zaboravila 8. (Trči prema dućaniću i 
susreta Katu iz uličice, te obje ulaze u dućan.) 
Vlaho prema Ivu. 
Ima li i za mene kapljica? 


Ivo. 
Dodji, dodji, moj pjesniče! 


Pavo izlasi iz vrata pak zatvarajući ih. 
No me gusta,* kako Španjuli govore. Pa ra** tam- 
nica. 
Jele 
iglazi is dućana i nosi praznu čašu Ivu. Dva radnika dohođe 
8 lijeve strane ter ostanu do Iva razgovarajući se. Ivo daje svakomu 
vina. 
Kata na pragu dućana. 
Ko je to došo, Pavo? 


Pavo prezirno. 
Nešto amerikanca pun prstena i kolajn4. Puh! — 


Prvi radnik Ivu. 
Da si vidio, meštre, kako mu se klanja gospar Frano! 
Bve ovako! (Oponaša ga.) 


Drugi radnik. 
Bit će hala*** ko i on. 


Ivo ga se. 
Da nije oni od emigracijoni.+t 


* Ne dopada mi se. — ** Čini se. — ***  Ništarija. — 
t Iseljivanja. 


Vojnović: Ekvinocij. 3 


BA 


Kata gledajući prema dnu. 
Nuti, nuti! — eno ti onega od prstena. 


Pavo. 


A gledaj dječetine za njime. 


PRIZOR DEVETI. 
NIKO, FRANO, PRIJAŠNJI i djeca. 


Niko | 
ulazi s Franom bacajući šaku novčića medju dječurliju, što se za 
njime skupila. 

Na!...koljitese. (Dječurlija se baca na tle i hwva sa 
dinare) Ha! ha, ha! — ni da su Indijanci. 


Kata zgrabila metlu, pak istjera djecu. 
Marš otole! 
Niko. 
Oh!... pulicija? 
Kata s metlom na ramenu, oštro Niku. 
Ne ću smetlišta isprid vrata. (Ode u dućan.) 


Pavo na stranu. 
Nije moja Kate luda. 


Niko Franu. 
Eto na... jedva došo, valja mi se smijati. — Sve 


isto malašno i smiješno! Vidiš li ih! — ljudi sjedu isprid | 


kuće i gledaju nebo, otkle ništa ne dohodi — a žene — 
uh! ne govorimo ne! — samo lotrojstvo,* siromaštvo. i 
lizanje oltara. 


* Ljenost. 


nm m2 

Frano. 
Fukara, brate — ali... (polakše) dobra za Ameriku. 
He! he! | 
Niko smijuckajući se ide 8 Franom prema njegovim vratima. 
I za nas. 
Frano zvoni. 
Introibo,* — kako popovi govore. 
Niko. 
Bi li vjerovo, — to me zvonce pomladjuje. 
Frano. 
44 ili 46? — 
| Niko. 
Muči!... 52! — 
Frano. 


52 manje 20, ostaje . .. 32! 


Niko veselo. 
To je razgovor. Mlad sam i premlad za... 


Frano začepi mu rukom usta. 

Pssst! (Otvaraju se vrata. Frano govori nekome u vrtu.) 
Reci, da odreže pršutka i stavi dvije kikare granariza** 
više. Došo je oni gosparun iz Amerike. — Neka se obuče malo 
bolje. (Prema Niku.) U toliko — (Opazi, da se je Niko za- 
gledo u ladju, okolo koje Ivo rađi pjevuckajući.) Ah ... hudoba 
jetu!... Da mi omete posć! — Oh! to pak ne. (Niku.) 
Junačina, eh? 

Niko sagledav se u barku. 


Ko? 

Frano. 
Oni meštar. 
* Unići ću. — #** Šalice riže. 

Niko. 
Gledam barku. — Caramba!* A otkad se to gradi 


u vas? (Približuje se, Ivo ne pazi na njega.) 


Frano. 
Oh! to ti je glava! 


Niko kao gore. 
Krma kako vreteno, a boci malašni i nabreknuti. Baš 
engleski »gig“. Čudno! (Stane ispred Iva.) Ti si meštar ? 


Ivo. 
Da. 
Niko. 
A gdje si to naučio? 
Ivo. 


Nešto u Gružu, a nešto iz moje glave. 


Frano polako. 
Da ti ga je u Americi! 


Niko Ivu. 
Čiji si? 
Ivo. 
I da ti kažem, ne bi me pozno. 


Niko ga se. 


Gdje sam vidio to lice? 


Frano kao gore. 


Osoran je — ali trudi za trojicu. Ele bi ti služio, 
da ga odvedeš! ... 


* Kletva španjolska: Do bijesa! 





37 


Niko Franu. 
Oli ti je na putu? 
| | Frano. 
Oh! ne... ali... želio bi mu sreću. 


Niko Ivu. 
Što išteš za tu barku? 
| Ivo. 
Ne dam je. 
Niko. 


Oh! oh! — gospodstva ! 


Ivo, 
Smeta li te? 
Niko oko u oko. 

Ni malo. (Za se.) Nekoga me sjeća. — (Hoće đa ide s 

Franom.) 
Vlaho iglazi iz magazina, Jeli. 

Ja ću naprijed. (Nazivljući) Kralješa, kovčica, bum- 

baka! — 
Niko okrene se naglo. 
Što je to? — Vlaho Slijepi, — još žive... 


Vlaho zaustavio se prisluškujući, satim nastavlja. 


Korduna, koralja, sapinjača ! 


Niko ide k njemu pak ga vodi ispred pogornice. 


Ni jedno, ni drugo, ni treće — nego tebe, tebe! .... 
ha! ha! bal Ti si. (Razgleda ga.) ,Konca, bumbaka, sapi- 
njača!“ — Svedj isti, a da znaš, koliki te spominju i u 
Peru i u Chili, i u Paragvaju! ha! ha! Slijep, žgurav, 
obričen — ti si, ti si! 


38 


Jele 


izišla iz magazina noseći praznu čašu u Katin dućanić. Došavši 
do skalina čuje glas Nika, pak ostane okamenjena gledajući sve 
naokolo, otkle taj glas. 


Neko je progovorio! 


Vlaho Niku. 


Ti me spominješ, a ja te ne poznam. 


Frano Niku. 
Miči se! — objed je spravan. Pusti tu pijavicu. 
Niko. 


Ti me ne poznaš! A ko je kanto* s tobom ko- 
lende u Gružu isprid nekoga prozorčića ? 
Vlaho slušajući pomnjivo. 
Govori, govori . .. 
Jele prestrašena uzašla do butižice. 
Što je to — što je to?... 
Niko. 
Znaš kad smo pjevali: 
»Čuj me, draga, na prozoru!“ — 
(Smijući se.) Ne, ne, — nije tako! 
| Vlaho pjevajući. 
,Slušaj, dušo, dragi plače!“ 
Niko stucajući s rukama. 
Bravo, bravo, to je, to je! — ha, ha! 


Jele drhćući, pade joj čaša na tle i razbije se. 
Bože moj! 


* Pjevao. 








39 


Kata istrčala iz dućana. 
Jele? 


| Jele prisiljnom zabunom. 
Ništa, ništa! (Prislonivši se na Katu i pogledavši Iva, koji 
radi) Da Ivo ne čuje! 


Pavo nosi iz dućana čašu vode i dava joj piti. 
Smela te — omarina! 


Niko do vrata 8 Franom, kao da hoće uljesti, Vlahu. 

Drago mi je, da sam te našo, Vlaho. Ko tebe vidi, 
spominje se zaboravljenih stvari. (Dava mu iz špaga zlatni 
cekin) Na, — napij se u moje zdravlje! 


Vlaho pipajući zlato. 
Zlato je! — ( Glasno.) Bit će ti za dušu ! (Stavlja ga u 


torbicu.) 
Frano ulazeći. 


Ala si dodijo. (Ulazi u vrt.) 


Niko Zod otvorenijeh vrata. 

Ha! ha! Vlaho moj! govoriš svedj ludo ko i prije! 
— (Ulazeći) »Korduna, kovčica, kralješa!“ — ha, ha! 
sve isto! — Oh, gdje sam došo, gdje sam došo! (Ide € za- 
tvara vrata.) > 
Ivo gledajući za njim. 

Prisjelo ti! 

Pavo. 

Frano da ga prima i gosti! Razumiješ li ti to? — 
(Razgovaraju se medju sobom. U to dodju # ona dva radnika ter 
pušeći stoje i govore 8 Pavom + Ivom.) | 


Jele, 
čim se vrata od vrta zatvorila, zatrči se do Vlaha, ter razgleda- 
vajući se strašivo na okolo, govori muklo, hitro. Sav ovaj prizor 
ide velikom brzinom. 


Tako ti milosrdja božijega — reci Vlaho — vidiš li? — 

Vlaho. 
Bog vidi, a ja slušam. | 
Jele. 
Dakle... tvoje jadne oči?... : 
Vlaho. 


Rekoh ti: nemam ih. | ' 


Jele sve to muklije i strahovitije. 

A ipak poslije godišta i godišta — kad je zaorio 
smijeh onega — čovjeka, ti si u noći, koja te pokriva, 
upozno ... 

> Vlaho. 
Da je to — on! 
Jele. 
On?... što? .\ . čovjek, zvijer, hudoba? ,.. 


Vlaho. 
Sve i ništa. 


Jele. 
A ime — ime? 


Vlaho misleći. 
Ime, ime? — to je malo trudnije! ali spominjem se, 
smuco se po Gružu veseo, mlad. Pjevo isprid svačijih 
prozora . . . bio ti je susjed, Jele! ... 


Jele zadušeno. 
On je!... on je! 
Vlaho. 


Ah! — sad znam. Iva je Marinovića sin. 


Jele kao gore. 
Muči. 

Ivo smijući se na dnu s Pavom i s radnicima. 
Ha! ha! — i ta ti valja! 


Jele nijema u neigrecivoj nutarnjoj muci. 
Oh! taj glas... taj glas! 


IVO dohodi naprijed držeći sjekiru u ruci. 
Dušu mu! — Da pukneš od smijeha! — 


Prvi radnik. 
Ali kad ti kažem, da je Frano zagrlio Amerikanca i reko 


mu: Eto mi zeta! 
Vlaho i Jele. 


Zeta! 
Ivo za se. 


Zato me stari mamio, da idem u Ameriku! (Jeli.) Eto 
vidiš, što je slutnja. Jedva ugledah onoga miljunaša — 
nešto mi se smutilo. Ala sam ga pogledo! — Oko u 
oko! Sad znam, zašto ga u prvi mah zamrzih, 


o Jele prestrašena gledajući ga u lice. 

Ti ne znaš, što govoriš. 
Ivo polagano Jeli. 
Ja znam, da kad bi on uspio ... (zamahnuvši gjekirom) 
bila bi mu zadnja. 
Jele g velikim vriskom zgrabi mu sjekiru. 
Ne!... (Baci je na tle.) 
Ivo zagledo se vas u čudu u majku. 


Majko?... što ti je? 
Jele 


Dprotrne € sva se ukoči od svladane borbe; al snaga je počine 
ostavljati, ter smiješeći se, govore prekinuto bolno. 


Ludove!... prestrašio si me! (Vlahu tiho) Vlaho 
— umorna sam... 

Ivo Vlahu. 
Odvedi je doma i čuvaj mi je lijepo. (Milujuć Jelu.) 
Vrijeme je tomu krivo — proći će. — 


Jele odlazeći sa Vlahom. 
Idem ... idem . . . zličino, S .Bogom, dušo!... misli 


kad god i na me. — (Odlazi bacivši cjelov Ivu.) 


Kata Pavu i radnicima. 


Onaka mladost, pak za starca — a ovi jadnik! U h 
bit će tu graha“. 


Pavo Kati. 


To nijesu naši posli. (Radnici idu kroz zadak, Pavao + 
Kata u dućamć.) 


Ivo, koji je ostao prekrštenih ruku zagledavši se za majkom. 
Ala se ustresla! — Bit će oluje! — (Ladjica 8 riba- 


rom prolazi ist» kao na početku čina.) On da mije otme? On? 


_ Ko? — (Učini korak te ugleda sjekiru. Nešto kao da mu 
sune glavom,!t prigne se, uzme je za čas, zagleda se u nju, zatim 
zamalvnuvši je muklo.) A ipak — Ubio bi ga! —  (Ladjia 


iščezava, a zavjesa pada.) 





* Neprilika. 





DRUGA PRIKAZA. 


Soba u Franovoj kući iti po dubrovački ,saloča“. Na dnu jedna 
na lijevu dvoja, a na desnu takodjer jedna vrata. Strop je od 
ubičnijeh greda sivo bojadisanih. Na desnu ie prozor. U sredini 
trpeza, nekoliko kožnih stočića i jedan fotelj. Sa obijeh strana 
srednjih vrata po jedna starinska ,commode“ sa cvijećem ispod 
staklemijeh pokriva, sa šalicama i t. d. Dvije slike brodova nad 
ormarima, a poviše vrata geografička karta. Izmedju obiju vrata 
na lijevu vise ženski 1 muški portreti i barometar. Na tlima poveći 
crni sanduk + to baš onaj, koji je Pavo donio na koncu prvoga 
čina. Izmedju prozora it vrata na desnu ,tavolin“ (mala trpeza), 
a na njem starinski ,lukijernar“ (florentinac). Soba je zelenkasto- 
sive boje. Na prozoru bijele zavjese. 





PRIZOR PRVI. 


Lucija sama. 

Ulazi kroz srednja vrata noseći staklenku ulja. Nešto je smetena, 
pak časom prisluškiva, a časom ište nesto po sobi. Cuje se jaki 
razgovor s lijeve strane pozornice, Lucija stane nestrpljivo. 

Eh!... ne dospio! (Razgleda se po sobi.) A. što sam ono 
iskala? — Eto 12 godišta da sam u ovoj kući, — a nje- 
gov glas još me zna ustresti. (Ugleda lukijernar na malome 
stolu kraj prozora.) Ah! evo ga. (Donese. ga na stol u sredini, 
pak ga napravlja) Ni kapi! — Nagorio ga oni arnaut. 
Otkad on ovdje, sve to gore. Na — kad te pogleda, para se,* 


* Čini ge. 

da će te proždrijeti. (Prestane pa sluša.) Okladila bih se, 
da plače! ... (Prema vratima.) Ma što je mučiš, kad ga 
ne će! (Šutnja. Umukli su. Čini mi se, vratila se vremena 
- pokojnice. Koja je ono bila kutnjica! Pa što?! ... dodji 
on s puta, eto vike, eto zadijevanja, eto plača. (Ulijeva 
ulje u tukijernar.) Pak dospjelo, da joj se dodijalo i pošla 
tamo počivati ispod čempresa. (Uzimlje u ruku lukijernar. 
Prema vratima na lijevo). Viči, viči... viči... dogorjet će 
ti i ona. Ma — ne misli, da ću ti je žaliti kako pokoj- 
nicu. A jokl — Bože ne daj! sklopit ću joj ruke na 


prsima — baš ko i majci — poljubit ću je u srijed čela, 
pak — znaš, polako ću joj rijet u uho: , Tužno pošla, ma 
se ne vratilal“ (Tare suzne oči) Da — to ću joj rijet, 


pa ću otit. (Stavlja lukijernar na dnu pak hoće da izide.) 


PRIZOR DRUGI. 
FRANO i LUCIJA. 


Frano 


ulazi s lijevijeh vrata, smrknuta čela.  Prodje jedanput po sobi 
pak se zaustavlja ispred progora. 


Dušu mu!... i vrijeme! 


Lucija na dnu klimajući glavom. 
Daždi, gosparu, daždi. 


Trano osorno. 
Što si tu? 


Lucija pokazuje lukijernar. 
Nagorjeli ste se, pak sam ga napravila. 


Frano. 


To se čini u kominu, a ne ovdje. 

Lucija. 
Doli je tmica — prolila bih. 
Frano. 
Eto ga na... pada, pada| 
Lucija. 
| A što sam ja rekla! — kad crna kokoš počne 
kokodakati . . . 
Frano srdito. 
Onda su žene ribambite.* 
Lucija. 
Ne gosparu, Bože sačuvaj, bit će trešnja ili kvi- 
locijo... 
Frano ljut. 


Izidi mi, da ne bude i jedno i drugo. 
Lucija pokazuje na lijevo. 

Idem — ali učinite, da se tu razvedri. 

Frano zgrabi stočić objema rukama. 


Lucijal... ne tančaj me! 


Lucija do vrata. 
| Ne strašite se — idem, ali je istina, što stari govore: 
voda teče, a plač ostaje! — 


Frano kao gore. 
A da mi se smrkne? — 


Lucija kao gore. 
Ni po jada! — Stara sam. (0đe.) 


 * Lude. 

Frano sam, gnjevan. 


Ko me drži, da ih sve ne išćeram? — Da nijesam 
više gospar_ u svojoj kući? —— a sve to, *er se _ moja 
neprilika zablejila u nekoga prlabuča* — ali! ali 


platit će mi je, duše mi, platit će mi je. (Do prozora 
8 pesti prema vremenu.) I ovi prokleti dažd! — ne da, da. izi- 
dem. Eto dva dni, da je Ivo pošo u grad — a zašto ? (Pro- 
šeta se po sobi pa stane) Zaludu! — S ženama valja ko s 
mazgom. Neće? — a ti udri. (Ide naglo prema vratima. otkle 
je došao, kao da bi htio nahrupiti.) Mogo bi je smrviti — 
ali — zašto ima isti pogled pokojnice?... I ona je mu- 
čala ko i ova, — a kad stisne usne i podigne oko na me 
— tad — tad... (potiše) eto ti mi je opet. Plakala — 
pošla — i ostavila nju! — Iz moje krvi izišla je nje- 
zina prilika. (Zamšbjen prodrhnu i svalt se u sto.) 


PRIZOR TREĆI. 
ANICA, FRANO zatim NIKO. 


Anica otrorila vrata na lijevu i ostala na pragu mučaljiva, blijeda. 


Čaće! .. 
| Frano prene se i ustane. 
Ti! 
Anica kao gore. 
Ne mogu više! 
Frano. 
Što? 
Anica. 


Došla sam, 'er valja da dospije ovi naš veliki jad. 


Frano. 


A ko te muči, da mi je znati? 


* Derana. 





mn. aa. 


——..__ 
—- s m moa 





41 


Anica ulazeći. | 
Moja slabost, ćaće. Eto — čekala sam, čekala — al 
pomoći ni od kud. Sad je sve dospjelo. Ti bi htio, da 
podjem za kapetana Nika... a ja ne mogu. 


Frano — počinje mu gnjev. 
A zašto, gospo Ane, di gracije?* 
Anica. 


Dala sam riječ — meštru Ivu. 


Frano ironički, ali sve to većom srdžbom. 
Brava, brava — takomegusta!** Finalmente— 
— govoriš čaro.*** — 
Anica blijeda, al mirna. 


Ja ga ćutim i bit ću njegova. (Xlekne proseći oca.) Molim 
te kako Boga na oltaru, ne daj me drugome! 


Frano kao gore. 
Ah! ne? — nego uvesti u kuću odrliju, da izglodje 
moje stare trude, maranguna,F da odvede kćer sklad- 
noga pučana? Ti još ne znaš, ko je Frano Dražić? 


Anica u strahu hoće da ustane. 
Čaće moj! — 


Frano uhiti je za ruku, pa je pritisne opet na tle 
Rekla si, da sam tvoj Bog, — a ti kleči. Ah! otvo- 
rila su se ta bezočna usta, — čuo sam sramotu skrivenijeh 
stvari. Fala ti! Ali — iskrenost za iskrenost... —  (Bi- 
jesnim ali podmuklim jedom.) Ne, — ne, ne! Razumiješ li? — 
sto milijuna puta ne. Ne ćeš biti žena prosjaka nego bo- 
gataša, a to ti'se kunem... 


* Milostivo. — ** Dopada. — ***Napokon — govoriš jasno. — 
f Drvodjelja. 

Anica u najvećoj uzrujanosti da zaustavi kletvu. 
Muči — ćaće moj dragi, tako ti imena božijega . - . 
ne... ne... ne govori, ne griješi duše. Bit ću dobra — 
prosti — prosti. 


Frano. 
Dakle? — jesi li me razumjela. (Čuje se glas Nika.) 
Evo ga, digni se — brzo, brzo — sad će doć amo... 


Anica digla se, pak hoće da pobjegne. 
Ne, ne... pusti me! 


Frano. 

Stoj! ... Sva si zaplakana, raspletena.  (Breo vadi 
rubac iz špaga.) Čekaj! .. . (Briše joj 8u2e.) Očisti se — 
vidjet ćeš, koja te čeka sreća... Imat ćeš prstena, gaj- 
tana, sve oro fioren tino*,pakombre lina**odsvile 
kako vladike. (Glađeći joj kose, uredjujući haljine. Čuje se glas 
Nika sve to jače) Tako!... Anica je lijepa, Anica je 
dobra — digni ogrnač. (Diže joj ga. Valja da mu se pri- 
kažeš svedj ko pupica*** — znaš, on je gosparun, a do 
mala — o Božiću bit će ti muž. (Niko otvara srednja vrata 
pa govori s nekijem iza pozornice.) Ne će saznati ništa za 
tvoje djetinjarije. A sad se nasmij. — Što? valja, valja 
_ gamo malo... ala lijepa moja, bit ćeš još ljepša — 
smijeh u suzama, kako sunce u daždu... he, he! 


Anica, 
koja se u nijemoj zdvojnosti pustila da čini s njome sve što hoće, 
prodje rukom preko očiju. 


Osušile su se! 
Niko kao gori. | 
Čekajte doli. — Eto mene do mala. (Ulazi pak veselo, 
pošto ih je ugledao.) Nuti mi ih — uranili ? 





* Gisto florentinsko zlato. — ** Suncobrana. — *** Ijutka. 

Frano naglijim veseljem, hitro. 


Ne čudi se. Da ti znaš, kakva mi je ova kutnjica? 
Čelica je zovu. Kad svi još spavaju, — ona je već uredila, 
očistila, prigledala, što ne bi desetero službe! — A, kad 
ti se probudim, — na, zakašljem — i eto mi kafa, skorup, 
moja lula... ha, ha! Domaćica — govorim ti! 


Niko, 
Zato sam i došo da ti je odvedem. Dal — I meni 
su drage ove bijele ruke. — (Hoće da ju zagrli.) 


Anica istrgne 8e, zu se. 
Bože! zašto me ne digneš. | 


Frano polako Amici. | 
Nasmij se, nepriliko. — (Niku.) Sramežljiva je kako 


dumnica, 
Niko Franu. 


A to me baš priteže u ženama. Njihovo mučanje, pa 
rumenilo — pa oni strah, što im veže ruke i noge, to je 
slast. Kad taku nadjem — eh! — ko da bi popio litru 
Wisky-a. (Potiše Franu.) Da me tad vidiš... 


Frano po tiho u smijehu. 
Psst — da te ne čuje, huncute! 


Anica do prozora, za se. 
Nikoga, nikoga! | 
Frano, 
Intanto, bi li ti kap kafe? 


Niko, 
Dobra ti je i ta. Sagnjit ću od ovoga prokletoga dažda. 


Vojnović: Ekvinocij. 4 


Frano Anici. 
Podji doli i spravi nam dvije kafe, ali jake. 


Niko. 


Kako ljubav. (Hoće da je zagrli.) Anita d el my 


corason!* 
Anica. 


Idem, idem. — (Istrgne se i pobjegne kroz srednja 
vrata.) 


PRIZOR ČETVRTI. 
NIKO i FRANO. 


Niko zagleda se za njome. 
Pupoljak, eh ... da ga zadjeneš ! 


Frano lukavo. 
To ti je ženica. 
Niko, 
Baš dobra za mene. Držat će mi kuću u redu, 'er da 
vidiš, kakva je! 
Frano. 
Bit će velika, ah ? 


Niko naduto. 
Viša nego Dvor u Gradu**. 


Frano. 
Caramba! 


Niko gjedne + puši. 
Nije li ti malo čudno, Frano, da sam se u mojim go- 
dinama zaželio vidjet ove naše puste zemlje? — 


Frano, 


Tvoja volja — — božija volja, 





* Španjolski: ,Ančice srea moga!“ — ** U Dubrovniku. 

Niko. 
Istina. Učinio sam svedj, što sam htio. (Pušeći kao 
da slijedi drugu misao.) A — reci mi iskreno, je li Anica 


uvijek ovako mirna, — malo pripadena... 
| Frano hitro. 
Svedj, svedj. — Znaš, — to joj je od majke. 
Niko, 
Razumijem. A — nema li nikoga — znaš onako, — 


koga bi voljela... 
Frano kao gore. 


Ona? — Podji vražel — ne pozna nego mene i 

paroka. | 
Niko, 

Bolje tako — premda — i da nije... bilo bi sve 
isto. Glavno je, da mi drži kućanstvo — i da mi rodi 
sina. 

Frano. 


Bit će i toga, mladiću! — 
Niko. 
S moje strane, ne strašim se. Prosuo sam ih po 


svijetu, da ni vrag toliko. . .! 


Frano, 
A reko si, ono, ... o Božiću, je li? 
Niko. 
Ženit ću se na Ivanje. Intanto brod, koji čekam danas 
ili sutra, poći će na Triješće,* nakrcat će vune — pak 


na povratak: ,adio ćaće!“ — 


* U Trst. 

Frano smeten. 


Služi li ti odma — ono malo dinara, što sam ti 
obećo ? 


Niko. 

Za sad ne služi mi, ali ako hoćeš, možeš dati, što te 
volja. Samo glavno je da učiniš donacijon*ida,mije 
daš prije nego podjem. Bolje, dokle si u snazi, — 'er da 
bi umro prije nego se mi povratimo iz Amerike... 


Frano glovoljan. 


Umro, umro! — ni da sam dekrepit,** hem ! 


Niko. 
Lasno je pribrojit, koliko možeš još živjeti. Tebi je 
69 godišta, eh? stavi još deset — dvanaest najviše, pak ? 


Frano asrdit. 


Pak — ništa, gosparu moj! Jesu li to načini? Dakle 
ti uzimlješ moje dijete, za — 


Niko s komičnijem začudjenjem. 

Frano! Ti se strašiš smrti?! — ili — (uhiti ga pod 
pazuhe, pak lukavo) razumijemo se na našu. Misliš li ti 
zaista, da ja uzimljem Anicu tako, *er sam se naželio mla- 
dosti... — Ne. — Ja trgujem ko i ti: Ti ne daš 
kesu, dok si živ, a meni služi domaćica i brez tvoga novca. 
Je li tako? — Nego, spomeni se, da ću i ja u starosti 
imati bolest ostalijeh Dubrovčana; želju da počinem usred 
ovijeh pustijeh maslina i da sadim kupus ko i svi ostali 
od pamtivijeka. Dakle ? Ako ti umreš prije mene — kako 


je naravno, — ja hoću, da dodjem na spravno, brez no- 
tara, brez tribunala, brez svadja s tvojom braćom. 


* Darovnicu. — ** Obnemogao. 

Frano. 
Dosta... dosta, vraže! 


Niko, 
Nadji drugoga zeta, da te ostavi u gospodstvu do 


smrti! — 
Frano smiješeći se 


Reci, Niko, radije: našla slika priliku. (Smiju se.) 


PRIZOR FETI. 
PRIJAŠNJI. TRI MLADIĆA. 


Prvi mladić provirio kroz srednja vrata. 
Gosparu, docna je. 


Niko kao da se sjeća. 
Zaboravih vas! Ala dodjite. (Ulaze tri mlada ribara, 
kukavno obučena alt zdrava i mirne veselosti.) 
Drugi mladić. 
Spravlja se fortuno,* gosparu, a daleko nam kuća. 


Treći mladić, 
Čekaju nas. 
Niko 
izvadio iz kovčega debelu knjigu. Sjednuvši na srednjemu stolu 
rastvori knjigu. 
Dakle, Ivo Perović, Marko Vojvodić i Vicko Lise, 
je li? 
Sva trojica, 


Tu smo. 
Niko. 


Hoćete li i vi u Ameriku? 


Prvi mladić. 
A zašto smo tu. (Smije se.) 


* Nevrijeme. 

Frano po tiho Niku. 
Ala su Judi! 


Niko potiho Franu. 


Zdravi i siromasi — to je dosta. (Piše uknjizi, zatim. 
Puštaju li vas vaši? 


Prvi i drugi mladić. 

Valja. 
Treći mladić. 

Majka plače, ali — (Strese ramenima.) 


Frano za se. 
A oni moj hajduk ne će da ide. 


Niko. | 

Eto tu — iza Božića doći će brod iz Triješća, — 
tad ćete sa mnom. Ako bi se pak uputio moj bark ,Slo- 
boda“ brez mene, dat ću vam biljete do New-Yorka. Jeste 
li razumjeli ? 

Sva tri. 
Šior si! 
Niko. 

Iz New-Yorka prenijet će vas moj vapor* u S. Fran-) 
čisko, a otole u Brazilj. Tu sam kupio rude od salnitra. 
Bit će truda — ali yi ste mladi. 

| Sva tri. 
Šior si! (Smiju 8.) 
| Niko. 

A znate, što ćete dobivati na setimanu** ? (Zatvara knjigu 
i ustaje.) Četiri peče ingleze. Naravno put plaćate vi, 
ali ja vas hranim. Zato eto vam odma jedna peča od zlata. 
Barem ćete znati, s kijem imate posla. (Daje im novce.) 


* Parobrod — ** Na tjedan. 


55 


Prvi mladić. 
Fala, gosparu! Vidjet ćete; kad se vratim doma, 
imat ću sve ruke pune prstena. 
Drugi mladić. 


A ja ću staviti očalin od zlata. 


Treći mladić, 
A ja ću donijeti majci abit od svile. 


Sva tri veselim smijehom. 
Vidjet ćete! Adio, gosparu. (Ođu.) 


PRIZOR ŠESTI. 
MIKO, FRANO, zatim LUCIJA i jedna siromašica. 


Frano. 
Da znadu ludovi, što ih čeka! 


Niko. | 
Pak ? — isto bi pošli — gladni su — a zlato bli- 
ješti.  (Ulasi Lucija s gvantijerom* i sa dvije kafe.) Eto nam 


okrijepe. 
Lucija. 


Prostit ćete, ako vam nije dobra, kako jučerca.— 


Niko grčući. 
Valja ti cekin. | 
Lucija. 
To su vaša skladna usta. (Za se.) Prisjelo ti.  (Ostane 
na 3e.) 
Niko Franu pokazujući mu knjigu. 
Pogledaj ovdje! — Od 20 do 30 godišta umire ih 
polovica, — od 30 do 55 nešto malo više; 60 postotaka, 


* Tacom. 

Tako ti je! Ko je mladji i jači — taj ostaje, a ko ne — | 
ne. (Zatvara knjigu.) 
Lucija Franu. 
Doli je ona jadnica — znate, Mare Pendova. 
| Frano. 
Ne ću siromaha po kući. Išćeraj je. 


| Lucija. 
Lasno vam je govoriti, — ali danas hoće u gospara 
Nika, 
Niko. 
Što je? Što je? — Kakva djevojčica ? 
Frano. 

Baš si našo! — Spominješ li se nekoga Vlaha Penda 
iz Šumeta. Bio Piloto, pak brod se razbio — a on osto 
je g6 kako spuž. Tad sam ti ga poslo, a sad je godište 
dana, što mu žena čeka knjigu — a knjige nema. 

Lucija. 
Ah! jadna — da je vidite. Osušila se od suza — a 


gladna kako buba. 


NiEo otvori knjigu pak prolazi stranice. 
Sad ćemo vidjeti. Ako je došo u mene, — bit će 
upisan ovdje. (Razabira u knjizi) Umro — umro, — umro. 


Frano gleda za njime u knjizi, 
Koliko mrtvijeh! — 


Niko potiše Franu. | 
To su oni od četiri peče. Svedj su u vodi do ko- 


ljena, — kako ne bi umrli! (Slijedi potiše.) Nestao — živ, 
živ, umro, umro, umro. 

Lucija prikrstila se u strahu. Čuje se zavijanje vjetra. 
Jadne vam majke! (Otvaraju se vrata na dnu. Ukazuje 
8 pripukla siromašica 8 djetetom u ruci, koja slijedi izražajem 
razgovor na pozormci.) 
Niko kao gore. 
Tu smo! Vlaho Pendo pokojnog Antuna, radnik iz 


Šumeta. _ 
Frano. 


To je. 
Lucija. 
Ah! dobri Vlaho!... jak kako gora... 
Niko čitajuć u knjizi. 
Došo koncem Otombra — pak nestao. Ah! čekaj — 
eto tu stoji nešto, — ,25. Aprila našli ga u iskopini S. 
Josč — mrtva!“ (Čuje se vrisak siromašice, koja je naglo za- 


tvorila vrata.) 
| Frano i Niko. 


Ko je tu? 
Lucija. 


Ajmeh! došla je za mnom i dočula sve. — Ajmeh 
tužnice! (Ode brgo kroz srednja vrata.) 
Frano jedit. 
Živino! — Što sam reko? To ti je, kad puštaju 
ovaku čeljad u kuću. 
Niko. 
Imala je ne slušati, (Srćući kafu, koju je sam opet iglio is 
imbrika.) Što se jediš, Frano? Kafa će ti se ohladiti. 
Frano. 
Prošo me gust* od kafe. — Sve te smrti! 





* Tek, 


Niko s kikarom u ruci, miješajući šećer. 
A jesi li promislio, Frano, koliko je čeljadi pomrlo, 
dokle se pobrala, otrijebila, ukrcala i donijela do tvoga 
komina — ova izvrsna kafa, 


Frano. 
Ah! to je pak! — 
Niko. 


Dakle vidiš! — (Ispije do kapi.) Ko bi uživo, da misli 
na mrtve. : 


Frano srkne i popije. 
Eh! — duše mi sladja je iza tvojijeh riječi. 
Niko. | 
Ali, sad ja ću do pilota, da vidim, dohodi li mi bark. 
Frano. 
To su moji posli. (Uzimlje kapu i ogrtač) Ti ostani, 
puši i, ako ti je dosadno, poslat ću ti Anicu. 


Niko. 
Nije te strah, da ostane sa mnom 


Frano. 
A tebe ? (Zove na vratima.) Anica! — Anica! — 


PRIZOR SEDMI. 
ANICA, NIKO i FRANO. 


Anica unilazeći. 
Što je, ćaće? 
Frano. 


Ja izlazim. Ti ćeš ostati s Nikom. — 


Anica po tiho. 
Zašto me ostavljaš ? 

Frano glasno. 


Da, da! ne straši se. I tako ćeš do mala bi 
i — (Tozdravljajući ih.) S Bogom, golu- 


t njegova. 


(Po tiho Anict.) Paz 
bići moji! (Ođe.) 
PRIZOR OSMI. 
NIKO i ANICA. 
Niko smijući se. 
Ne bi reko da smo... 
Anica prestrašena hoće k lijevima vratima. 


Ja sam tu... u mojoj sobi... ako vam je što 


potreba. 

a Niko uzimlje je za ruku. 

A da mi je do tvoga razgovora? — Ne... ne... 
ne straši se. — (Pusta je) Ali ne hodi odavle. Čini što 
hoćeš — samo pusti, da te gledam. Tu, — okolo mene, 


— sve je tako staro, crno i gnjilo — ati si jedina mlada 
i vedra stvar. Vjeruj mi, ja bih poludio, da stanujem u 
ovoj pustoj samoći. Ah! gdje je moje veselje, moj trud, 
— — pak sunce, što peče, pak dim strojeva, što se diže 
do neba, — pak ona gomila ljudstva, koja trči, viče — 
sve za mene, za mene! a ja crn, čadjav, golijeh prsi, gdje 
zapovijedam svemu i svačemu. Pa kad zavičem! — eh da 
čuješ onaj šapat, onaj muk u radnji brez kraja. Oh! — 
ti ne znaš, djevojčice, što je slast gospodstva, što je uži- 
vanje gledati strah podložnijeh. 


Anica 


gledala ga nijema kao da ne razumije njegove riječi, pak trzne 
se kao da je čula nešto u daljini. 


Čekaj 1... 

Niko. 
Što je? 


Anica kao gore. 
Nešto ječi. — 
Niko prisluhnuo. 

Vjetar je, ludno! (Zlovoljno.) Eto — samo jedna riječ 
— pak ja nijesam ja! — Gledaj me, gledaj s tijem čud- 
nijem očima. Ne — ti ne razumiješ, kako me ubija ova 
tmica — ova lijena čeljad, — ove molitve, što sa svijeh 
strana dozivlju Boga, a Bog ih ne čuje. To je sve kako 
otrov, koji malo po malo truje krv. Jest — jest — nebi 
vjerovala, ima časova, kad sve to u meni budi neke stare 
stare slutnje, pak mi se čini, da me neko slijedi. 


Anica mirno, naivno. 
Tebe je strah našijeh tuga. 


Niko pogleda je prođdirno, pak strese ramenima. 
. Možebit imaš pravo! — Strah? — Ali od česa. 


Anica za se. 


Nije tako zao. Ko zna? .- da mu rečem moju tajnu! 


Niko osvijestivši ge. 

Ne... djevojčice. Nije strah. To je mrko nebo, to 
je dažd, to je ovo pusto more, što svedj ječi, a ne .znaš 
zašto — to su moje ruke, što ne trude, noge, što ne idu, 
moja glava brez misli — moja krv, da, moja silovita krv, 


koja se smrzava izmedju vas. (Čuje se kucanje na srednja 
vrata.) 


Anica ustajući sa stolice prestrašena. 
Čuješ li ? 
Niko. 


Pak? — (Opet kuca — pauza) Ha! hal — što sam 
reko — dosta da neko zakuca u nevrijeme, ti se pripadaš, 

a mene ozlovoljiš. — Eto kakyi ste! — odasvud viri nešto 
bezimeno, što vam uzima snagu. Anica gleda u vrata.) Mjesto, 
da se makneš i otvoriš — ti stojiš tu, — drhćuć i misliš : 
ko bi mogo to biti. Možebit sablast ili nešto crno, tužno, 
što te proganja u snu. — (Smijući se.) A da nije zo udes?! 
Ne tako, Ane! Slušaj mene. Kad ti je što na putu, zgazi 
i podji naprijed, — a kad što zakuca — otvori sama 
kao ja. — (Ide na vrata i otvori. Jele stoji nepomična, mirna 
sva u crnini. Crni ubručić pokriva joj glavu. Niko nazaduje ne- 
hotice.) 


PRIZOR DEVETI. 
JELE i PRIJAŠNJI. 


Anica ugledavši je usklikne od čuda i nade. 
Ah! Jele! (Trči joj u susret, pak potiho.) Bog te šalje ! 
| Niko Anici porugljivo | 
Eto vidiš, ko je kućo — nitko! 
Jele uljegla. polako Anici. 
Moli, da budem svedj snažna kao i sad. 
Niko Jeli. 
Išteš li koga ? 
| Jele. 
Tebe. — | 
| Niko Anici potiho 
Ko je ova žena? poznaš li je? 
Anica. 
Zovu je: Jele sveta. 
Niko zlovoljan. 


Uf! — bit će kakva dumnjača. (Jeli.) Govori — 
nemam vremena. 

Jele Amici. 


Misli na me. (Anica ode.) 


PRIZOR DESETI. 
NIKO i JELE. 


Jele mirna gledajući ga u oči. 


Jesi li ti Niko Marinović, sin porojaoga. Iva kafe- 
tijera i Tere rodjene Batinić? 


Niko sjeo pak bezbrižno. 
A zašto me pitaš, kad znaš? 


Jele kao gore. 
Samo tebi mogu vjerovati, da si baš oni, koga ištem. 


Niko. 
Vrag me ponio, ako te poznam. 
Jele razmata zamotak, što nosi u ruci, ter vadi neke isprave 
Ovo je krsni list one, za koju ću te pitati. (Dava mu 


ga) A ovo smrtovnica njezine majke. — 


Niko uzimlje listove, pak za se. 
Valja da je suludna, 


Jele. 
Jadnica! umrla osam dana, iza što si odavle pobjego. 


Niko ustajući gnjevno. 
Kako to govoriš, ženo?! 


Jele. 
Ne mogu drugačije! 


Niko gledajuć joj oštro u lice. 
Da si čovjek, ne bi to dva put izustio. 


* pana i 

Jele za se muklo. 
Sve — sve je zaboravio! 
Niko razgledava nehajno dokumente. 
Pak? — vidim, da si se rodila u gradu ko i ja, da 
su te krstili o Gospi, — da su ti nadjeli ime Jele — da 


ti se otac zvo Ivo i da je bio kapetan pomorski... 
(Upilio oči u hartiju, ko da ga daleka uspomena  spopala,) 
Čekaj ... čekaj... bila je jednom djevojčica, — 


Jele približila mu 86, pak duboko i potiho. 
Da, da!... iskra je pala! Dubi, dubi! Ispod ohlad- 
njeloga pepela — ispod gliba neznanijeh tuga! naći ćeš 


nešto: — zvuk — glas — oko — ono njezino tamno 
oko, što si toliko puta usnama zaklopio! — pak još dublje 
— još dublje — zacaklit će iza. duge zaboravi, gruške 


noći; — odjeknut će poljupci, koje si kro preko zida ispod 


razevaloga julinbriša.* 
Niko, 
koji je slijedio oživljele uspomene sve to većim čudom, dokle, za- 
gledavši se u nju, ostane zabezeknut. 


Jelica — Jelica, kapetana Iva kći!... 
Jele skinuvši rubac s glave. 

Ja:sam. (Pauza.) 

Niko nazadovo u velikom čudu, pak sklopio ruke. 
Kako si posijedjela ! | 

Jele. mirna, tiha. 

Čekala sam te. 

Niko približujući se polako, motreći je neprestano. 
Bože! kako vi žene brzo trunete! Gdje su oni puni 


obrazi ? — Nijesam li ti sto puta reko: zagrist ću te. 


* Vrst mimoze, koja raste na istoku i u Dubrovniku. 

Pak one kose — a tvoj stas! — ,Tanka Jele vilovita“ 


ha! ha! — pjevali smo ti ispod prozora, — gdje je, gdje 
je sve to!? — 


Jele s tužnim posmijehom prodje rukama preko lica. 
Nestalo, Niko, nestalo ... 
Niko, 
Ali ti si dva godišta mladja od mene — a gledaj — 
kakav sam ja! Jak, (lupa se u prsa) zdrav kako gora. 
Jele. 
Nije čudo, ti si živio i zaboravljao. 
Niko smijući se. 
I pobjego, — da, da — pobjego! Pravo si rekla. Eh! 
to nije pošteno, ne. Čini mi se, odnio sam ti i zlato, što ti 
darovah u ljubavi. Grubo, — grubo! — ališto ćeš?! — 


Brez nauke, brez posla, pun dugova, bijen od oca, prezren 
od svakoga. — kako*da se oslobodim iz toga pakla? 


Jele. 
Reci bolje: kako da se riješiš mene. 


Niko smjeseći se. 
Donekle si pogodila — *er_me tvoja ljubav bacala 


još u gore siromaštvo. (Hladno) Eto vidiš! da sam ostao, 
bio bi siromah ko i ti. 


Tele sve to žalosnijom, ali hrabrim odlučnosti. 


A nijesi li kad god promislio, da si dužan nješto 
yratiti ženi, kojoj si oteo sve. Nije li te ništa upeklo u 
duši, da u bogastvu nijesi još okajao moju bijedu ? 


Niko jednostavnom brutalnošću. 
Da ti pravo kažem, — ne. 


U ostalom nijesam imao 
vremena. 


Prvijeh sam godina puzo kako crv i živio od 

mrvica, što su drugijem ispadale. Malo po malo podigo 
sam se i počeo dijelit hlepnje onijeh odrlija i hajduka 
Novoga svijeta. Dvadeset sam se godišta bio s lupežima 
gorim od mene, dokle ne zasjedoh na gomilu zlata. Ne 
pitaj me, Jele, koliko sam ih privalio putem, koliko sam 
ih osiromašio — i ubio. Duše mi — Amerikanac kako 
ja, ne spominje se ni toga. Nije čudo dakle, što sam za- 
boravio ono nekoliko noći, ha! ha! — sprovedenijeh tebi na 


skutu, | 
Jele svlađavši jad, sto je hvata, ozbiljno. 


Ali ta djevojčica bijaše ti dala sve, što žena ne 


smije dati. 
: Niko. 

Eh! — a, ko je kriv, da je moj grijeh donio meni 
sreću, a tebi jad? Taki je život! — Ali, ako sad što uz- 
mogu ... | 

Jele. 


X Ne pitam te ništa, nego da vratiš poštenje, kome si 
ga digo. | 
Niko s nebrižnom nesmotrenosti. 
Sad u starosti?! — | 


Jele sve to očajnije. 

A ipak potreba mi je samo malo štovanja, Niko! — 
Ne radi svijeta, koji ne sluti, da se pod crnim ruhom 
siromašice krije tužna griješnica! Ne — žedna sam časti 
za spas duše moje, koja ne će da se_ umiri — trebam je: 
ko božijeg blagoslova za moga -— — (Stane i ustrese se kao 
da se našla iznenada ispred ponora, zatim naslonivši se malaksa- 
lijeh snaga na trpezu, s dubokom ajetom govori.) — Valja da me 
uzmeš za ženu, Niko! 


Niko u neizmjernom čudu. 
Tebe! — taku?! — ti si zamahnitala. 


Vojnović: Ekvinocij. 9 

Jele 
nastavlja kao gore, ali zdvojno, rek bi izgubljena u moru teških 
uspomena. 

Možebit da ne vrijede ništa sve one duge, puste go- 
dine, što je ova tužnica prošla u gorkoj bijedi, u kajanju 
grijeha svoga, — možebiti, da nebrojena poniženja, što 
pretrpjeh, i ono more suza, što iscijediše ove oči, možebit 
da je i sve to bilo nužno tvojoj sreći — ali tako mi go- 
spodina Boga, u dubini svoje krvi, u svakoj žilici svoga 
izmorenoga tijela ćutim, — jest, ćutim, da si dužan od- 
vesti me pred oltar božiji. 


Niko kao gore, ali skoro u šali. 
Što bih ja s tobom, starom, neukom ,.. 


Tele naglo proseći. 


Bit ću ti sluga, ropkinja — sestra — čuvarica tvoga 
zdravlja, tvoje časti... 


Niko nestrpljivo. 

Vidi se, da živeš u ovoj pustinji. — Fratri i popovi 
napunili su ti glavu s tijem babuštinama o grijehu, o duž- 
nosti... Prestrašili su te, 'er inače bi razumjela i sama, 
da u mojoj vlasti i s mojim bogatstvom mogu iskati nešto 


bolje. (Odlučno.) U ostalom, znat ćeš, da sam se vjerio 8 
kapetanovom Anicom... 


Jele. 
Ne, ne, to ne možeš, ne smiješ — 
Niko. 
A zašto? 
Jele. 
Što ne davaš prevarenoj ženi — dat ćeš majci! 
Niko. 


Majci ? 

Jele. 

Tako ti križa božijega, — daj ime našemu sinu! 

Niko začudjeno, ali gotovo porugljivo. 
Ah! — Ti si imala dijete? 

Jele shrvana, klimajući bolno glavom. 
U sramoti ga začeh, — u plaču ga rodih. — 

Niko porugljsvo € nestrpljivo. 
Znam, znam, — to mi se već jednom dogodilo ! ah! 
imala si dijete?! — s kijem? 
Jelo kao hijena baci se na njega i uhvati ga za grlo. 
Muči, lupežu! 
Niko Hoće da se istrgne. 
Mahnita si, mahnita! 
Jele u najvećem gnjevu, muklo, držeći ga za prsa. 


Mahnita, gnjusna, gad ženski, jest, sve to i još gore, 
kad tebe, ljudski skote, molim, da dadeš tvoje pasje ime — 


mom e djetetu ! 
Niko gstrgnuvši se, hoće do srednjih vrata, 
Zatvorit ću te nepriliko. — 


Jele. 


Zovi zaručnicu tvoju.  Prikazat ću joj muža vjero- 


lomca, halu... 
Niko. 


A ko će više izgubiti: ja, ti — — ili tvoj sin? 


Jele protrne. 
Moj Ivo! strahoto! 

Niko prekrstivši ruke. 


Vidiš, da nemaš odgovora. (Približava joj se polako.) 
Da si čovjek, Jele, pa bio i tvoj sin, reko bih ti na ame- 
rikansku: »Čuvaj se, — ne prti se u me, — er gdje te 
našo da našo — moj si!“ (Izvadi revolver iz žepa i naperiv ya 
prama Jeli, koja je ostala uspravljena plamtećijeh očiju, 8 prezir- 
mjem izrazom na ustima.) 


jele. 
Huljo | 


Niko. 


S tobom pak govorit ću drugačije. (Stavlja revolver u 
špag.) Služi li ti dinara? Imat ćeš ih više nego što si za- 
služila .. . ali sad . . . izidi! 


Jele uzdahnuvši duboko kao da joj se svalio kamen 8 prsiju. 


Iz dubine hvala tebi, Gospodine, da si raskinuo sve 
magle i pokazao mi ovo stvorenje kakvo jest: sramotno i 
podlo! (Stavlja rubac na glavu, uzimlje isprave i zamota ih u 
ubručić, zatim mirno ali s njekim nutarnjim veličanstvom.) Nikola 
Martinoviću, gledaj — da me ne susretneš, Tvoj je život u 
ruci božijoj i mojoj. Jedno jedino još te molim: prosti, 


što u neznanju htjedoh oskvrniti moje dijete — tvojim 
imenom. 
Niko gnjevno. 
Izidi! — 


Jele stavlja prst na usta. 

Pesst | (Ide prema donjim vratima.) Ne miči se! Neka 
te još jedanput dobro ugledam prije nego se nadjemo pred 
sudom  božijim. — Ah! — za tebe prosijedjele su crne 
kose — za tebe! Pedepsa je došla, oh! — ali i spas. 
Nemam više da za tebe plačem! (Kod otvorenih vrata.) 
Huljo! — (Zatvori ih i nestane.) 

Niko 
ostao za čas kao ošinut, onda se zaleti k vratima, ali ipak ima 
toliko snage, da se na pragu zaustavi; gnjev i jed ga dave. 
Ah! Kučko — prokleta kučko! — To je, to je na 


mene vrebalo, — to je imalo niknuti iz ovoga prokletoga 
neba — iz ove mrtve naravi? Ona da razdre moje sne? 
— Oua?! oh! — (Teturajuć do prozora.) Glava mi se vrti 


— crljeni plamen sikće u tmini. . . otvorite, otvorite , . . 
(Rastvori bijesno prozor, te ostane za čas ko omamljen, dišuć 
teško. Čuje se tjuk vjetra.) 


PRIZOR JEDANAFSTI, 
FRANO, NIKO zatim ANICA. 


Frano ulazi trčeći. 
Eto ga, eto ga! 
| Niko ne maknuvši se s prozora. 
Ko ? 
Frano. 
Tvoj bark — ,Sloboda“. 


Niko Xao gore. 
Gdje je? — ne vidim ga! 


Frano do njega kazujuć mu na dnu obzorja. 

Gledaj! — savio sva jedra — pustio samo floke. 
Ulaži pred zlom godinom. Vidji! vidji! leti k nama kako 
strijela. 

Niko 
ugleda ga pak planuvši od veselja, pruža mu ruku ko u susret. 
Ah! dobro mi došla — ,Slobodo“ moja! (Stavlja ruku 


na rame Franu, pak pokazuje prstom na brod.) Za 14 dana od- 
vesti će me u život... 

Anica uljegla i ostaje kod vrata, za se. 
Nema Jele! 





Frano Niku. 
Dakle ne o Božiću! 


Niko. 
Neka Anica bude spravna. Vjenčat ćemo se odmah. 


Anica ošinuta kao gromom, hoće da govori, ali manjkaju joj snage. 
Ćaće moj... ne — ne! 


— (Pada na tle onesviješćena.) 


Niko trči s prozora k njoj. 
Anica! Što joj je? — 


Frano dižuć je. 
Ništa, ništa ! 


— trudno joj je ostaviti me! (Zovući je.) 
Ane! Anica! 


— ne luduj — (Podiže ju.) 


Zastor padne. 


“ 


Simfonički inteemezzo. 


Donaša slikama ono, što bi scenerija i orkestar morali prikazati 

gledaocima, da vide i čuju, što se u strašnoj noći dogadja iza po- 

zornice. Prepuštam geniju skladatelja, da pomoću dekorateura pre- 

nese u kazalište tajnu ekvinocijalne oluje. Iz nje izvire ova drama, 

a opet u njoj nalazi svoj simbolički smisao. Ko bolje nego glazba 

da oživi divlju, nenatkriljivu poeziju oluj», — te vjerne slike borba 
ljudskoga života #2 


* 
* * 


Pusta obala potamnjela u vodenoj maglušini morskoga 
slapa i razdrtijeh, olovnijeh oblačina. Poput lanenijeh 
krpa, koje vjetar razmahiva na siromaškijem kupjertama, 
— smuču se pare nabrekloga vazduha u pramovima, u 
klupcima, nisko zadjenuvši se često u zahrdjali križ na 
zvoniku praznoga samostana, što se tamo diže na grebe- 
nima kao mrtvi čuvar umirućega svijeta. 

Ribari zamotani u gunjima, stisnutijeh zuba i ohlad- 
. njele lulice, zgrčili se u zavjetrini polu-razvaljenih kućiš- 
tina. Svi podigoše glavu uzgori. — Na tvrdome, nijemome 
licu, vrte se nemirne zenice, — prate bijesnu trku zgus- 
tjeloga dima, prodiru suton zamagljenoga, zaklopljenoga ho- 
rizonta, otkle se sve to više, sve to hrlije, sve to zdvojnije 
naganjaju svedj novi čopori oblaka. 

Tako valja da bježe čete slomljene raspršane vojske! 

Hitro kao to leteće nebo, tamno kao rulja zapjenjelih 
mahnitih bikova, — More — naduto pjenom, šibano kri- 

ještećim zviždanjem vjetra, koji ga lama, lupa, kida, guta, 
nosi, — eto i ono navalilo k pustoj obali istim prestra- 
šenim letom, istom mahnitom čežnjom da pobjegne od be- 
zimene nemani, koja se tamo, negdje izdaleka iz dubine 
valja. 

Oblaci se trzaju brez glasa. Samo ljudski pogled vidi 
u njima i boli i borbe i metež — i smrt. — Ali zato 
doli, bjesnilo mora govori, viče... urliče! 

Iz uzburkanih ponora morskih diže se jauk muko- 
trpne naravi, vrisak nijemih tvari, koje nadjoše jednom i 
one svoj tužni, presilni urlik prema zatvorenome, nesmi- 
ljenome nebu. 

Ah! koja riječ, koje slovo, koja ruka može napisati, 
izreći, što je plač i bijes mora, kad ga vjetar_ davi i na 
vječnu muku nepredobitnih hridina pribija! 

To su časi, gdje ljudstva nestaje u bjesnilu nesvla- 
dane srdžbe elemenata. — Sve je skriveno, zatvoreno, 
nijemo. — U kućama šaputaju uzdasi, bježe pogledi preko 
crnijeh prozora, padaju zrnaškralješa kao kaplje u mramorni 
pehar, tinjaju ,lumini (svjetiljke) pred gospom od sedam bo- 
lesti“ — ali glasova čovječjih nema, jer narav tutnji za sve, 
što je živo i mrtyo.;— A suton sve to crnji — u crnilu. Na 
žalima pristaništa rasteglo se nešto dugo i tamno, — ah! 
ribari izvukoše ,šabakel(ribarskelladjice)“ i poredaše ih kao 
lijesove prije pokopa. Još vidiš tmastu, okljaštrenu murvu 
kako zavija k nebu gole grane u tuzi nekoga nutarnjega 
bolnoga trzanja. Ali, što je tamo proletjelo obalom ? Nešto 
kao mahanje krila ranjene noćne ptice — ne! ono je rub 
razmahane udovičke haljine. — Jele! — Jest, ona je! 
Držeći se medja i zida, protrči obalom, ali je strahota noći 
zaustavi. I ona uprla oko u daleku, daleku tminu. — 
Uspravljena, crna, nepomična u vihru gubila joj se pri- 
kaza u sveopćemu ništavilu. — Pram bijele kose odmola 

se ispod crnoga rupca — rekao bi pljusak pjene na suhoj 
izmučenoj hridi. — Zašto podignu blijede ruke nedogled- 
nome jazu crnoga neba i crnoga mora? — Ko je ono? — 
zapita nijemo jedan zgrčeni ribar turnuvši laktom drugoga 
nijemoga zasjeloga ribara. Ovaj ne odgovori, već uspravi 
zubima lulu k dvijem jasnim iskrama, što probijahu tamu. 
— Ah! Jele — promisli i razumije prvi ribar, te za- 
gleda se i on u ona rasvijetljena prozorca. Dva sjajna 
pogleda — dvije zrake, koje probijahu oluju. — Kako 
ima bit mirno i vruće u onoj sobi! promisli prvi ribar. 
— Zašto Jele ne sjedi u svojoj bijeloj kućici? promisli 
drugi ribar. — Crna Jele nestade. — 

I oni opet sami, zgureni u zavjetrini upriješe široke 
zenice u daljinu, koja bijaše neizmjerna. 

— Din — don, din — don, — počelo klecati! , Ura 
mrtvijeh“ zatresla se raskinuta, jecava u buci mora i vihra. 
I prekrstiše se mornari — i svi usprkos urnebesu, čuše 
je. Svi! — jer je dolazila ne samo iz staroga zvonika 
i zahrdjaloga zvona, — nego jer je vjetar duljio i 
zavlačio kroz grane suhe murve, kroz drhtavo lišće 
izšibanih maslina, kroz sve škripe, kroz sve pukotine kuća 
i kućiština tužnoga pristaništa... Hu — hu — huuuu! 
— jauče vjetar pun plača djece, koja nestade majkama u 
proždrlini nezasitnih valova. — Hu — hu — huuuu! 
— zavijava, cvijeli, zove, spominje crni vjetar crne dane 
svijem, što na svijetu izgubiše svoje. I svuda po prestra- 
šenoj zemlji saviše se glave i spomenuše se mrtvijeh 
mornara. 

Pak — noć bi sve jedno ždrijelo, dvije tri plamne 
zenice bljesnuše još po žalu. — Više nijesi vidio ni cue- 
nute ribare. Oni sjedjahu sve na istom mjestu, piljeći na- 
petim zenicama, ne bili napokon otkrili nešto, što je moralo 
doći, — nešto, što su od sutona još čekali — Ah! — jesi li 

vidio? — reče u tmini lakat laktu ribara. — Što? — 
zapita nijemi dodir i dva lica približiše se tako blizu, da 
je i u toj grozovitoj tmici oko vidjelo u oku druga strašni 


upit. — Gledaj, gledaj! — nastaviše oko i lakat u tut- 
njavi zaglušenijeh valova. I opet sve te oči, koje noć či- 
njaše slijepima, zagledaše se ravno, ravno — po prilici 


tamo, gdje je u mirno predvečerje zaboravljenih, opalnih 
sutona pučina ljubila skut nebeske plaveti. 

Gle! — tamo doli — jedan bljesak. — Još jedan... 
i još jedan — i za čas počele se redati u nedoglednome 
prostoru mali zelenkasti plamovi strijel&, ali niski, niski i 
nijemi od užasne daljine. — Da — to je! — | 

I zgrčeni ribari bijahu se u jedan mah podigli. — Iza 
olujnoga, bijesnoga sutona, iza nemile borbe vjetra i mora, 
eto dizala se kao tvrda greda, kao crna zavjesa, polako 
ali sve jednim kretom, od sjevera do juga — strahovita 
oblačina, iz koje padahu okomiti srebrni plamovi. — Dakle 
sve ono tužno veče i oni jadni dani, koji ga prethodiše, 
— bijahu tek pristup tome noćnome užasu. Ekvinocij! 
— ekvinocij! — zaurlikaše sve u jedno ukočeni ribari, 
da se začu do kraja obale. 

Jest! Bijaše kucnuo čas. 

Pritajene sile još budne naravi, bezimene sjete du- 
gijeh kišnijeh dneva — i želje za nestalim žarom sunca, 
i turobni posmjeh zamagljenoga jesenskoga neba i spomen 
na plam ljetnoga slavlja, jednom riječi sve što se zove 
život, moralo je da bije sada odlučni, konačni boj Sa 
tmicom i olujom zemskoga ništavila — sa smrću, 


* 
* * 


Mukli, daleki tutanj zakotura se u tmini. Bljesak 
razbi noć. Strašna greda već odskočila nad pjenom uza- 
vrelog mora. — ,lLjudi!“ — zaviče neko užasnim urlikom. 

— Amo! — vežimo ,cime (konope)“, ,nevjera“ (nevrijeme)“ 
se sprema... odnijet će nas! — U svjetlu blisikanja vidješe 
ribari bark Amerikanca — ,Slobodu“ — gdje se raznjihan, 
izmučen valja usred uzburkane luke. Prvi udarac ciklona 
bacit će ga na kraj. — 

I sjene nijemih ribara uputiše se k strani, otkle je 
vapaj kliknuo. Jedan od njih zaustavi se na putu. Bacio 
čudni pogled na crnu neman, koja se dizala u mraku, pak 
se zagleda na tren, zavidan, u ona dva sitna zlaćana po- 
gleda na Jelinoj kući. | 

Mišljaše jadnik da je tamo mir! Ekvinocij! Ekvi- 
nocij! skrajni tren titanskih borba izmedju naravi, koja 
ne će da umre i brutalne navale slijepih sila, što svemirom 
vladaju. — 

Nije li to ljudski život? — Nijesu li taki i smrtni 
časovi izmučenih čovječjih duša, koje udes gazi i lama, da 
ih pak preporodi ili uništi ? 


Intermezzo dospijeva. Kratka pauza. 


sA 


PRIKAZA TREĆA. 


Komin u kuća Jele. Na dnu jedna vrata, a na desnu opet jedna 
vrata i jedan prozor. Strop je_od tamnijeh čadjavijeh greda. Na 
lijevu diže se komin, kako je običaj u starijem dubrovačkijem ku- 
ćama ; oganj gori, a na ironošku stoji ,kačuo“ i imbrik. U kutu 
prema gledaocima položeni su na ilima alati Iva kao: sjekira, 
pila i i. d. Igmedju srednjih vrata i kuta naslonjen je ,blanak“ 
t. j. klupa s naslonom. koja služi kako sprema. Ispred nje podulja 
drvena trpeza i drveni stočići. Na lijevu donjih vrata drveni or- 
marić, tako zvana ,8šprema“, a u njem šalica + imbrika. Na adu 
poviše ormarića poredane su mnoge posude iz ljašteće se mjedn. 
Poviše blanka nekoliko šarenih slika iz Napoleonove epopeje.  Iz- 
medju progora i vrata na desnu stoji na gidu Gospina slika (stara 
regbarija) ispod koje visi uljena ,lampada“, kao u crkvama, od 
žutoga kositra. — Noć je. — Na trpezi gori ,lukijernar“, a ispod 
komina visi takodjer uljena svijeća. Prije nego se zavjesa digne, 
čuje se glas Vlaha Slijepoga, koji pjeva: 


I kad zora tek zarudi, 
Kraljevna se njem ukaza, 

Žutim cvijetom tu na grudi 

A posmijehom sred obraza. 

Što mi nosiš, o kraljice, 

Od istoka, diko slavna? 

Zar slobodu iz tamnice, 

Ili glas, da smrt mi 'e spravna? 


(Kod zadnjih stihova zavjesa se polako diže.) 


Po a 

PRIZOR PRVI. 


PAVO, KATA, VLAHO SLIJEPI, MARE od POSTE, DVIJE ŽENICE 
i DVA STARA MORNARA. 


Svi sjede okolo trpege ili blizu komina. Kata plete bječvu, a Mare 
od Poste prede kudjelju. Na kominu plamti oganj ispod ,kačula“, 
— a blizu se grije ,imbrik“. Na trpezi gori lukijernar. Noć je. 
Čuje se kadikad pridušeni šum oluje. — Svi slušaju pomnjivo pje- 
vanje slijepca, a žene uz to i rađe. 
Marija. zaustavljajući pjevanje. 
Muči! — 
Vlaho. 
Što je? | 
Marija prisluškujući. 
Još je daleko. 
Kata. 


Vidiš kako lampa“! — (Pavu.) Homo, Pavo, probudit 
će nam se djeca. 
Pavo mirno pušeći. 
Ne će još! — 
Kata. 
Ne će, ne će?! Kako da ti je gospodin Bog tele- 
grafo**, da će počekati, kad Vlaho dospije. 
Vlaho 
A ko ti govori, Kate, da ne će počekati? (Smijeh.) 
Marija. 
Prije nego dodje Jele, — posta odlazi. 
Prvi mornar. 
Ostavila nam kuću, dokle se vrati od paroka, — pak 
hoćeš da pobjegnemo. (Ljudi trznu ramenima.) 
Prva ženica. 
Pak što se dogodilo, Vlaho, sjadnim kraljem od Granate ? 


—— 


* Sijeva. — ** Brzojavio. 

Vlaho. 
Hi, da znaš! — Najprije ,prinčipesa“  Marzantina 
dala mu je žuti cvijet. 
| Marija predući. 
Jeli bila kapinika,* Vlaho? (Smijeh.) 
Kata i ženice u smijehu, ali prikorno. 
Mare! 
Marija u sali. 
Nuti čuda! Stari naši su rekli, da kapinika kad 
cavti, žene su... 


Pavo. 
Najsladje! (Smijeh.) 

Marija. 
Meštar je progovorio. 

Vlaho. 


A Kata je umukla. 


Kata kroz smjeh pletući. 
Usaho ti, vraže, jezik! 


Prva ženica. 
Ala Vlaho, pjevaj — 
Prvi mornar prvoj ženici. 
Otkad je Križe u poeziji ? 
Druga ženica. 
A otkad si ti u gjentileci**?! 
| Marija. 
Uf! — skladne čeljadi! — Čini mi se biti u Cavtatu. 
Pavo. 


A kako je tamo, da čujemo! 


* Žuta drača, što u proljeću cvate. — ** Ljubeznost. 

Marija. 
Uživala sam ti ih 30 godišta, 4 mjeseca i 10 dana. 


Prvi mornar, 
Bog ti proslavio pamet, Mare! 


Marija. 

Parimenti,* meštre Jozo! (Smijeh) Kad ti u Cav- 
tatu dadu kafu, tri puta se poklone, a tri puta ti zafale. 
(Oponašajući.) »Gospo Vica, služite se“ oh! ,Gospo Tere, 
veramente prem ste dobri!“ — ,Molim vas, to su vaša 
skladna usta!“ (Smijeh.) 


Prva ženica. 
Altrocha** vlastela. 
Marija. 
Vlastela ? eh, da! — prisjelo im jedan put pak, — 
od 48. — režu! 


Vlaho. 
De profundis clamavi.*** Nemojte mi zlo o vlasteli. 
Kata. 
Nu ti avokata! 
Vlaho. 
Kad ih niko ne brani, branit će ih slijepci. Dok su 
nas oni vladali, svak nam se klanjo, — a sad nam se 


rugaju i sami žbiri.t 


Prvi mornar. 
U kam se uprli. 


Marija ide do kamina i vadi ,imbrik“ s ognja. 
Iskipjet će nam kafa. 


—_-——_ 


= * Isto tako. — *#Kamoli. — *** Iz dubine vapijah. — + Iz 
talijanskoga: sbirro-uhoda. 

Pavo. 
Dokle se vrati Jele, dospij nam onu pjesmu. 


Vlaho gakašlje pak zapjeva. 
Kad mu je djeva cvijetak dala 
I poljub'la usred lica, 

Sred tamnice mirno 'e stala 
Veleć: bježmo! poput ptica! 


Prvi mornar porugljivo. 
Baš ti je stvorena na ovo vrijeme. 


Marlja. 


A kad ćeš ludat, čampro moj? (Miješa kafu.) Sunce 
je za poso, a dažd za razgovor. 


Kata. 


A što znadu ljudi! — Ko bi krpio djeci bječve, da 
nema dugijeh noći ? 


Marija. 
A moja kudjelja? ljeti spi, *er noge _ vuku; — ali 
zimi! vidiš li kako je famoza. Svaka dlaka suho zlato! 


Pa, lijepo joj je vruće, sluša kako vretence prede, čuje Vlaha, 
gdje kanta stare pjesme o kralju i kraljici... eh!... 


Kata. 


Eto na — i zla godina je nekomu dobra. 


Marija kimajući glavom. 


Eh! Kate moja! — da nije tako, najbolje bi bilo, 
da nas prva morina svijeh odnese. 


Pavo pušeći. 
Tako je! 


81 


Mornari i žene kimajući glavom. 
Tako je! — tako je! — 


PRIZOR DRUGI. 
PRIJAŠNJI. JELE. 


Jele 


ulazi hitro zabubnuvši za sobom vrata, kroz koja je za čas uljego 
dah oluje, ter ostane usred sobe, sakrivši lice rukama kao da je 


zabhještena. 
Ah! 
Svi. 
Jele! 
Vlaho. 


Što te nosi? 
Jele sjela teško dišući. 
Nevjera ! 
Kata rasumjevši, kao da je govor o oluji. 
Dakle, — pravi ekvinocijo! 


Jele ustajući kao u strahu. 

Jest — svi oblaci, sve bure sa četiri strane svijeta 
lete na nas; —  (trzne se) — do malo su tu. (Vjetar ječi 
drma prozorom.) 

Pavo poso s mornarima do prozora te gleda u noć. 

Crno kako u paklu. (Bljesne.) Ah! — jeste li ua 
što se diže tamo doli? 

Prvi mornar. 

Skontradura iz pulenta.* 

Drugi mornar. 


To ti se zove šiunada de maistro.* 


* Nevrijeme sa zapada. — ** Ciklon s vjetrom Maistralom. 


Vojnović: Ekvinocij. 6 


82 


Pavo Jeli. 
Valjat će da dobro zabubaš prozore i vrata. Moglo 
bi ti sve odnijeti s vragom. 
Jele. 
Hoću, Pavo, — zakračunat ću sve prije oluje. (Mor- 


nari i dalje gledaju u noć.) 


Marija Jeli. 
Jesi li našla paroka? 


Jele. 
Ne. Pošo je nekoga ispovidjet. 
Vlaho. 
Po ovome vremenu! 
Kata. 


Ko mre, ne čeka. 


Jele za se, tužno. 
Ja čekam. 


Vlaho Jeli. 


Ivo ti je tamo. Umoran je od puta, pak se bacio 
na odar. 


Jele za se. 
Jadno moje dijete! 
Pavo. 
Popijmo kafu, pak idemo. ,No me gusta“, kako go- 
vore Španjuli. 
Prvi mornar. 
Jesi li vidio bark Amerikanca? 


| Drugi mornar. 
Prvi vjetar, a on ti je na kraju. 

Jole ulila kafu u kikare. 
Služite se, meštre Pavo. I vi, Jozo. — Ala, Martine! 
(Svi uzimlju kafu t polako srču.) 
Marija srčući. 
Nema ti do kafe. Ja ti brez nje ni u raj. 


Kata i Ženice. 
Nija... nija. 
| Jele Vlahu potiho. 


Jesi li govorio s Ivom? 


Vlaho. 
Jesam. Pito me, gdje si bila jutros, kad te nije našao 
doma ? 
Jele hitro, polako. 
A ti? 


Vlaho. 
Reko sam mu, da si pošla u paroka za neke siro- 


mahe. 
Jele još potiše. 
Strah me, Vlaho! 
Vlaho. 
Moli! (Čuje se iz daleka grmljavina i vjetar. Marija i že- 
nice se prikrotile. Jele pošla do sobe na desnu.) 


Pavo polažući kikaru. 
U har ti Jele! Valjat će mi noćas. 


Jele Pavu. 
Bit će muke. 
Pavo. 
Lasno nama. Ćio bi te kako mene na Matapanu, 


kad sam tri dana i tri noći plivo, 'er_ mi je brod potonuo. 
*& 


B4 


Prvi mornar. 


Pet puta sam vidio smrt u očeanu Indianom. Jadan, 
ko je na moru 


Drugi mornar. 
Šesnaest dana i šesnaest noći nosio nas ciklon od 
Jnglitere do Azora, — a mi sve molili Boga, Bože prosti, 
da nas more već proguta. (Ustaje klimajući glavom.) 


Kata. 


Dobro su rekli stari, da kruh pomorski ima sedam 
kora! | 


Ženice. 
Tako je; tako! 
Marija ustajući. 


Sve, što je živo, skrilo se, a _ mi na divertementu.* 
(Svi ustaju.) 


Jele. 


Ostanite! — Bolje zajedno, kad je nesreća povrh 
sviju. 
Marija. 


Moglo bi nas vrijeme zatvoriti, Jele! Pa što bi 
moj riso?** 
Prva ženica. 


Sretna ti, Mare, da nemaš nego mačka, 
Marija. 
Nekoga valja da imam. (Grmljavina.) 
Druga ženica. 
Uzmite fe rale. (Mornari i Marija užižu svoje fenjere.) 
Kata. 
Sveti Vlaho, pomozi nas! Probudit će mi se djeca. 


* Na zabavi. — ** Zutkasti mačak. 


Marija. 
Bože prosti, ko da idemo na kolende. 


Svi medjusobno. 


Adio Jelel — adio — ako ti je što potreba, zovi 
nas! — Blažena gospo, čuješ li? — Bona sera... Laka 
noć. — Jadni pomorci. (Svi odlaze. Dokle se vrata otvore, čuje 


se.jviša buka oluje. Kad se pak zatvore, jedva dopire šum.) 


PRIZOR TREĆI 
VLAHO. JELE pak IVO. 


Jele. 


Eto sama sam, a ti mi ostaješ. 


Vlaho. 
Mala ti pomoć od slijepca. 


Jele. 
Slijepa je i štica, koje se utopljenik hita, 


Vlaho izvadio kralješ, pak ga izmedju prsta niže, 


Ne budiš Iva? 


Jele stisne se do njega, bolnim usklikom. 
Jadno moje dijete ! 


Vlaho. 
Zašto ga žališ? 


Jelo u velikoj uzrujanosti. 

*Er su noćas i pomorci sretniji od njega, — *er vjetar 
dohodi iz daleka, da gubi stare hreke, — "er sve se vraća, 
gve se plaća, kad kucne ura zlog udesa. — (Zdvojno.) Ah! 
da mi je umrijeti, Vlaho! 

Vlaho. 


Muči! da te ne čuje! (Jele se trzne, posluša na vrata 
pak se vraća do komina. Čuje se dah oluje. Oboje je zamišljeno.) 


Jelo puše u oganj na kominu, pak Vlahu mirno. 
Jesi li večero, Vlaho? 


| Vlaho. 
Jesam, Jele. Misli ti na tvoga Iva. 


jele. 


Stavila sam mu kupusa. A bit će malo pršuta. (Ide do 
trpeze, vadi napicu, pak je prostre na trpezu.) Bio je svedj naj- 
bolji na dotrinici,* a u nedjelju — Bože moj, koliko 
je godišta prošlo — mjesto da se igra s djecom na žalu, 
dotrčo bi doma, pak naslonio glavicu u moj skut i reko: 


»Pjevaj, mame! pjevaj“. — (Ostane zađubljena u mile uspo- 
mene.) 


Vlaho, koji je pomno slušao njezino spominjanje. 
A znaš, kad je prvi put pošo sa mnom u grad? 


Jele Zutrije. 
Nijesam ti ga htjela pustit, Vlaho. Pak pošo, — a 


ja, ludna, plakala sam — (zamišljena) svedj sam plakala. 
Eh! da sam imala malo dinara — bio bi pošo samnom 


na Triješće — učio skule — a ovako, duša moja, muči 
se, gubi se u našijem mizerijam. 


Vlaho kao gori. 
Ali on ćuti svoju majku. 


Jele naglo, s veselim usklikom . 
Je li, ah, je li? — ah! blagoslovljena ti usta, Vlaho, 
što mi ga fališ. Jest — jest, on je dobar, drag, pobožan 


* Na kršćanskom nauku. 

— radi dan i noć, da mi vrati moje trude! Jesi li vidio, 
zgradio mi je barku, kupio ovu kućicu, obukao me u 
svilu! — On žive samo za mene, — er on zna, da mu je 
ova jadna siromašica dala sve... sve... SVe... (Ostane 
zamišljena, kao da joj magla zastire malo po malo veselje,— po tiho.) 
Hoće li me svedj tako ljubit? — 

Ivo iz nutra. 

Mame! — Mame mvja! 


Jele stresla se ko prut. 
Ah! — jesi li čuo? 
Vlaho. 
Ne budi luda! — zove te u snu! 


Ivo ulasi s desne, ugledavši majku. 
Ah|l tu si! — 


Jele hitro k njemu. 
ZvOo si me! 


Ivo raggleda se naokolo kako iza sna. 
Čudno! snijevo sam, da smo na brodu... — 


Jele. 
Bit ćeš čuo grmljavinu. 


Ivo. 

Da, da, — to je! — Grubi sni, a brez razloga. 
Jelo. 

Brez razloga? 
Ivo. 


Kako ne bi! Bilo mi je ko da smo putovali zajedno. 
Najedanput temporo,* vjetar, dažd... pakć na brodu. Ja 


* Oluja. 

hoću da te pokrijem felgatom,* da ne vidiš grdobu va- 
lbva...ali... tebe nema! Nestala mi iz naručja... ni 
da te vjetar odnio. 


Jele s prisiljenim smijehom. 
Čudno, čudno. 


ivo. 
Ja sam te zv, mame, — u snu. 
Jelo. 
Ja znam, šio je to; — ti si gladan, he! — he! — 


ali eno nešto se kuha za moga Iva, — Neka samo uzavri, 
(Ide do komina.) 


Ivo Vlahu potiše. 
Je li bila majka u staroga? 


Vlaho. 
Para mi se, da nije. 


Ivo kao gore 
A zašto je tako blijeda? 


Vlaho, 
Vrieme je ubija. 


Jelo izvadila vina iz spreme, pak nosi staklenku na trpezu. 
Eto ti blaga božijega. (Bljesak i grmljavina.) 


Ivo. 
To su topovi! — (Ide do prozora.) Ala se kupi! 


Vlaho Jeli. 
Ne ću, Jele. Večero sam, a sad idem molit Boga. 


Ivo dohodi,do stola. 
Ako tebe, Vlaho, Bog ne usliši, ne će nikoga. 


* Poplunom. 

Vlaho odlazeći. 
Nevjerniče! hoće ti i majku. (Ode.) 


PRIZOR ČETVRTI. 
JELE i IVO. 


Ivo ajede k stolu i prihvati kupicu vina, gleda majku, t:pije. 
Dobro ti je vino, mame! 


Jele zaokupljena kod komina. 
Kako ne bi, pravi ,Dingač“. Donio ga Miho Stahu- 
relo iz Rata. 
Ivo naslonio se na trpezu.“ 


A što si mi/činila ova dva, tri dni — sama? 


Jele kao gore, 
Što se može po daždu, sinko? Tako! Krpila nešto 
bječava, pošla jedanput na misu, na večer bi mi došli su- 
sjedi na razgovor... eto... uprav ništa! — 


Ivo za 8. 
Nel — nije mu govorila. (Pauza.) Majko!! 


vele prigledala vrata, da li su dobro zatvorena. 
Što je? 
Ivo prignuo se i napunio lulicu. 


Da znaš, koga sam vidio u gradu! 


Jele. 
Koga ? 


Ivo. 
Pera Smokovca! — znaš, onoga odrliju, koji je pošo 
Prije 15 godišta u Ameriku. — Ha, ha! — sad ti gradi 
palaču na Pilama. 

Jele gleda ga pojmljivo. 
A što ti je reko? 
| Ivo 
zapali_Wlicu nekako nehajno, pak prošoi kroz kamaru i naslonio 
se do komina gledajući kad i kad majku. i 
Svega i svašta.  Pripovjedio mi je, kako je došo do 
dinara. Ala se mučio, dok je zasio kao kumpan j* u ve- 
liku fabriku stearina! Sad ima dvije kuće u Bostonu, a 
treću kupio u Mokošici od vlastele. — Pak — znaš — 
što mi je još reko? 


Jele besćutno, ali ruke joj drhću. 
Što ? 


Ivo. 


ZvO me, da podjem s njime u Ameriku. 


Tele kao gore. 


Ah! 
Ivo. 
Dava mi odma dvije stotin peča na godište, — da 
mu zapovijedam brodovima. — Što govoriš? (Zase.) Ruke 


joj se tresu. 


Jele do komina prividno zaokupljena poslom pak WHadno. 
Ne bi bilo najgore. i 


Ivo 
dotrči k njoj, pak je doveđe blizu svijeće, da je vidi u lice, prodirno. 
Ti bi me pustila — majko! 


Jele slabijeh sila, ali hrabra duha. 
A zašto ne? — Svak ide za svojom srećom . 


Ivo kao gore. 
Nešto se dogođilo, kad me šlješ u daleki svijet?! — 


* Drug. 

Jele. 
Što ti dohodi na pamet! 


| Ivo. 
Mene ćeš privariti?!... A gdje ti je pogled? — 
zašto mi bježi. (Milo) Mame! ne straši se, čovjek sam, — 
gledaj me, pak ću sve saznati... 


Jele pogledavši, otvoreno i mirno. 
Pa, kad saznaš sve?! — 


Ivo pusti Jelu, — muklo. 


On ne će. 
Jele. 
Ne. 
Ivo. 
I — nema načina, da Anica bude moja ? 
Jele. 
Nema. 
Ivo muklo, 


Ti si govorila s Franom? 


Jele za čas smetena, pak. 
Bio ko bio, — sve je isto. 


Ivo zapanjen. 
Ah! (Predomislio se pak potiše.) On je, — on! 


Jele naglo. 


Ko? 
Ivo. 
Oni stari huncut! — ona hala, što mi krade životi 
8reću! — 


Jele u strahu. 
Muči, muči! — 

Ivo sve to naglije. 
A, što kažu oni hajduci? — da sam prosjak, — da 
pošteno trudim i pošteno mislim, da baš zato nije za mene 
kći pirata.... 


Jelo. 


Umiri se, Ivo — taki je udes. 


IVO kao gore. 

Da se umirim?! — Ah! — ti poznaš u meni dobra 
sina, valjana meštra, čovjeka, koji ne bi smečio mrava, 
da, ti poznaš tvoje dijete — ali (šapćući) . . - da vidiš na 
dnu duše moje... pripala bi se. 


Jele. 

Ivo moj! 

Ivo strastveno. 

Ja nijesam dobar, kako ti misliš! — Kad mi ko ne- 
pravdu učini, kad mi ko ugrabi iz usta, što je po Bogu i 
po duši moje — tad, majko, nešto mi se zavrti u mož- 
danima, plameni obruč mi veže čelo i tad... bih ja... 
(Obmamljen grozotom svoje misli, stane + prodje u strahu rukom 
glavi.) Ah! — ne, ne — ne smijem izustiti strašnu riječ. 
(Shrvan) Ti me razumiješ. . (Sjede ubijen od nuvarnjega gnjeva.) 
Kad bi u djetinjstvu štogod razbio od jeda — rekla bi, 
da je u meni divlja očeva krv. Je li majko? ... 


Jele za se, okamenjena od straha. 


Da, da, to će biti. Očeva krv, — prokletstvo djece. 
(Trzne + razgledav se naokolo, pak polako ide do Ira, ter naslo- 
nivši se na njegov stočić, govori mu potiho.) Je li istina, da te 
zovu tamo doli u Ameriku ? 


Ivo sveđj smrknut, poduprt laktom. 
Jest. 

Jele kao gore. 
Podji sinko, — čekat ću te, 


Ivo upiljen u se. 
Ti me ćeraš, majko ! 


Jele bolno, ali krabro. 


Šaljem te, da živeš! — Trudit ćeš, vidjet ćeš svijeta, 
zaboravit ćeš, pa kad budeš svoj gospar, bogat kako i 
drugi, — vrati se doma, da zasramiš dušmane naše, — 
da zagrliš staricu majku. — | 


Ivo ustaje svedj zaokupljen svojom misli, ali tvrdim izrazom. 


Da ostavim sve, što je moje... da izgubim tebe i 
nju... a zašto? jer se njekomu prohtjelo ugrabit mi moje! 


— Ne! — To čine kukavice, a ne ljudi. (Zanešeno.) Ja 
ću k njima, — pokazat ću, majko, ko je bolji, ko je 
ljepši, ko je mladji — ja ili stari oni dogon.. . 


Jele u velikoj uzrujanosti. 


Ti ne znaš, što govoriš. Sve zaludu, svršeno je — 


ostavi ove tužne zemlje — (Veliki udar vjetra s grmljavinom. 
Vrata se # progori drmaju.) 


Ivo prisluškuje, gleda prozor. 
Strahote ! 


Jele iznemogla. 


Zla godina kuca na naša vrata. 
Glas Pave 4z daleka. 
Meštre — Ivo! — 


Ivo. 
Ko je to? 

Jele. 
U toj noći? 
Glas. 
Meštre Ivo! — otvori! 
Jele. 


Ko to može biti? 


Ivo ide do vrata. 
Neko zove u pomoć. 


Jele. 


Nesreća je na moru. (Zupa se na srednja vrata.) 


Ivo. 


Došli su gori. — Drži, majko, prozore, mogo bi ih 
vjetar rastvoriti. 


Jele dosla do prozora, pak ga drži svom snagom. 
Pitaj, ko je. (Kucaju.) 
| Ivo. 
Ko si? 


Glas. 
Prijatelji, meštre Ivo. 


Ivo otvarajuć vrata. 
Na ovu uru! 


PRIZOR PETI. 
PAVO, NIKO i PRIJAŠNJI. 


Pavo 


zamotan u kaučuku, vas mokar, drčeći fenjer u ruci. Oluja šumi 
kroz otvorena vrata. 


Da nas Bog sačuvo od ovakoga pakla! 

Ivo. 
Što ćeš? 
Pavo. 
Eto tu, ovi gospar ište od tebe pomoć. 
Niko 
ulazi zamotan ko i Pavo 8 fenjerom u ruci, ter zatvara za sobom 
vrata. 


Vrag ponio i ekvinocije! 
Ivo zadusenim usklikom, nazađuje. 
On... u mene... 
Jele » strahovitom čudu zgrčila se sva do prozora. 
Smiluj mi se, gospodine! 
Niko skinuo kapu 3 glave. 


Oluja će mi razbit brod, ako ga ne privežu na kraj. 
— Živine, vezali ga ko da je barčica. 


Ivo. 
I vi ste došli amo! 
Niko, 
Govore, da valjaš za desetoricu ! 
Ivo. 
Ima li koga na brodu? 
Niko. 
Ne znam! — ali valjda su pijani ili mahniti, kad se 


ne usidriše u zavjetrini. 


Jele skučila se u tmini. Bljesak. 
Zmijo ! 
Pavo. 
Zaludu, meštre, svi naši mornari su na kraju da po- 
mognu. More je uzavrelo kako gora, — sve leti, sve 
nosi... | 

Niko. 
Dat ću ti, što hoćeš, ako ga privedeš. 
Ivo mrko. 
Ja ti ne poznam brod, a da dodjem do njega — da 


se uspnem na kuvijertu.* 


Niko. 
Ja ću s tobom. 


Jele za se. 
Ah! — 
tIvo gledajuć ga u lice. 
I niko drugi. 


a kraja. 


Niko. 
Ne, kad niko od ovijeh kukavica ne će da prebrodi 
Ivo. 
Služi li;ti alata ? 
Niko. 


Donesi sjekiru, kliješta, gvoždja — svega je potreba. 


Pavo. 


Valjat će sikuro**, da razbiješ ,,arbure“. 


Ivo. 
Uputite se. Evo me! 
Jele za se. 
Prokletstvo ! 
Niko. 
Evala! Junak si. 
| Pavo. 


Idemo zazvati ,pilote“.*** (Izlaze obojica. Čuje se opet 


strašni dah oluje, dokle Ivo hitro ne zatvori vrata.) 


* Paluba. — ** Bez sumnje. — *#** Lučkesstraže. 

PRIZOR ŠESTI. 
IVO .i JELE, 


Ivo 


zaustavi 8e, slušajući njihove korake, kao zamamljen od prejake 
Svjetlosti. 


Ko mi ga šlje? Vrag ili... 


Jele digla se 8 prozora, pa idući prema vratima. 
Snago moja, ne ostavi me! 


Ivo 
pošo do svoje sobe, ter odma iza vrata uzimlje i nosi kaučuk i 
fenjer, koji užiče na pozornici. ; 
On i ja, i niko drugi! (Uzeo do komina sjekiru.) Sje- 
kira je tu — oštra kao britva. On je reko, da je donesem. 


(Razgleda se na okolo.) Ko zna! — Služit će i nož. — 
(Nasao nož na trpezi, pak stavlja ga u špag. Blijesak.  Podigne 
glavu te ide do prozora.) Crno, kako u grebu. — Vrijeme 
za sud božiji. I to neka mu bude!.. , (Razgledavajući se 


na okolo groznim, muklim smijehom.) Hal ha!... more guta, 
— more čisti sve .., (Ugimlje fenjer kaučuk i gjekiru.) Navući 
ću se doli. Da me ne čuje! (Ide do vrata, ali ugleda majku, 
koja je stala nepomično skrivajući izlaz. Ona je slijedila g užasom, 
što Ivo spravlja. Ivo se trgne iznenadjen i zlovoljan.) Tu si! 


Jele. 
Gdje ćeš? 
Ivo. 


Zovu me, da vežem brod. 


Jele, 
Na brodu bit 6e ljudi. 


Ivo. 
Čula si, — ljudi malaksali a šteta je velika. 


Vojnović: Ekvinocij. 


=] 

Jele. 
Veća, — ako ti podješ. 


Ivo nestrpljivo. 
To su moji posli ... 


jele. 


Bili bi tvoji, da te ne vodi zla miso. — 


Ivo. 


Ti ne znaš, što govoriš. 


Jele 


zgrabila mu fenjer iz ruke, te ga podigla do lica mu, probadajući 
ga pogledima. 


Ti ideš, jer će on sam s tobom do broda. 


Ivo istrgne joj fenjer, ter osorno ide prema vratima. 
Dodijala si mi, — pusti me. — 


Jele zatrčala se do vrata, da mu brani izlag. 
Prodji — ali priko mene... 


Ivo 


stavlja fenjer na tle, ter baca kaučuk, pak gnjevno pridušenom 
strasti. 


Digni se,.. tako trica 


Jele kao gore. 
Otkad ubojicu rodih ? 


Ivo planuvši. 
Lažeš! — ubojica je on, ubojica moga života. — Oh! 
digni se,... da te ne tegnem, majko! 


Jele baca mu se oko vrata u skrajnoj muci, te ga vodi usred sobe. 
Ne — ne, ti ne ćeš izit, dokle sam ja živa. Ivo — 
sinko — sunce moje! ostani s majkom, na dvoru je pakd. 


Nort: pe: rear 


4 a od 
kini ET 


Ako sad izideš, ja te gubim za vazda, — ti moja slava, 
moj trud, moja čast, moje sve. — (On hoće da joj se istrgne.) 
Ne — tako ti majčinoga mlijeka, kojim te podojih, — 
tako ti suza i truda ove tužne starice — ostani, sinko, u 
kućici našoj — u raju našemu. (Spuzla se do tli i uhitila mu 
koljena) Za muke Gospodinove, ne bježi sinko u crnu noć! 


Ivo neodlučan, diče majku. 
Što si se smela — muči — vratit ću se odma. 


| Jele zagrljena oko njegova vrata. 
Neka tone brod — neka podje sam — doći će i 
njegov čas, ali ti moje dijete, ti. . . 


Glas iz daleka. 
Meštre Ivo! — 
i: Ivo 
trgne se od majke, ter uzimlje sjekiru, što je ostavio do stolića. 
Čuješ li, zovu me. — Kukavicu je strah, a ne mene. 


Jele zaletjela se do vrata i raširila ruke kao raspelo. 
Ti ne ćeš proći. 
Ivo do nje, muklo. 


Zašto ga braniš? 
Jele. 


'Er je u tebi njegova krv... 


Ivo u neizmjernom čudu. 
Moja krv! ( Rasvijetli joj lice svijećom.) Zašto si tako bli- 
jeda... 
Jele. 
Strašim se tebe. 


Ivo. 


On je moj rod? ... govori, govori ... ti si sad gora 


od one strašne noći... On je... 
* 

Jele. 
Tvoj otac. 
Ivo. 


Pada mu odjeća i sjekira; on ostane glupijem, rastvorenijem zenv 
cama i ustima, ter nazaduje od majke kao od kakvog strašila. 


On — moj — (Vrisnuvši.) Oh! ne — ti lažeš — ti 
hoćeš, da ja ostanem! (Zgrabio majku, pak je doveo usred 
pozornice ispijajući joj lice pogledima.) Majko — majko — ti 
— nijesi udovica? 


Jele blijeda i tvrda kao hrid. 


Ne. 
Ivo. 
Dakle! — on ti je muž? 
| Jele. 
Ne. 


Ivo spušta je iz vuku, pa rukama u kose kao izvan sebe. 


Ti... ti...ti si njegova... 


Jele kao gore. 
Začeh te s njime u grijehu, — i više nigda ga ne 
vidjeh ! | 
Ivo strašnim usklikom. 
Ah!... gade... gade! (Baca se na stolić ter skrije 
glavu u laktima. — Oluja zavija i drma kućom.) 
Jele 


stresla se. pak došla do njega. Nadnaravnom hrabrosti, ali jedno- 
stavno, duboko, izrazito, kao da se sve njezino biće izlijeva u skraj- 


noj žrtvi. 
Je li, sinko, ovi smrtni čas, pedepsa, — ali spasenje 
moje — ne znam. Samo ćutim, da sam — da sam na 


križu propeta — i da si ti sad — moj skrajni sud. Da 

ti rečem, da sam ljubila kako Anica tvoja, mladića dobra 
i poštena — lagala bih. On je bio samo mlad i — lijep. 
Ja? — dobra, neiskusna, sama s bolesnom majkom. Jed- 
noga dana donio mi zlatni prsten i reko mi: sad smo 
vjerenici. (Zgraža se pak potiho.) One je noći on ostao 
sa MNom. (Pauga. Vjetar jauče. Jele podrhtnu, pak nastavi još 
tiše, još bliže do Iva, koji se ne miče.) Grijeh moj bješe grk 
ko pelin. Slutila sam i strašila se. I došo čas, kad mi 
ribar donio njegovo pismo: , Pozdravljam te, — idem 
u Ameriku — zaboravi me!“ Što se sa mnom zbilo — 
one znam. Našli me kao mrtvu na tle. Osmi dan pro- 
budih se 1 zazvah: Majko! — ona mi ne odgovori — 
bijaše umrla od straha i srama! ... Već je spala ispod 
čempresa... (Pokrije lice rukama, ali samo za čas, jer odma 
nastavlja sve to dublje, odlučnije, uzvišenije) U to si zakuco 
ti u utrobi mojoj — ti, dijete sramote, dijete jada, dijete 
plača, al moje dijete. Čim ozdravih, prodala sam kućicu, 
pošla u Konavle, bježala kako živina, da me nitko ne 
vidi — *er svijet ne prašta djevojački grijeh. Pretužni — 
al preblaženi čas tvoga poroda kucne. Ti dodje na svijet, 
a ja obukoh crno udovičko ruho, da te ljudi ne prokunu. 
Od onda, ja bih tvoja majka. Bog htio, da me dobri naš 
parok negdje našo u zabiti. Ispovidjeh mu se, i reče mi: 
dodji u našu luku; dobri su ljudi, bit ćeš mirna. Bila je 
burna noć ekvinocija — kako danas. — Eto dvadeset i 
sedam godišta... što si... majčin sin. Za tebe moje 
molitve, za tebe moje suze, za tebe moji žulji, za tebe 
moj glad, — za tebe sve. Iz grudi ove grješnice isiso si sve, 
što je u meni bilo poštenja i straha božijega. Moje si di- 
jete, — samo moje! iz krvi, iz utrobe, iz plača moga. 
Al... ono, što si sad bio zamislio... došlo ti je iz 
okrutne ... izdajničke, njegove krvi. (Shrvana,leđeni znoj 
je probija) Sad znaš sve, kako gospodin Bog, — sad podji, 

ostavi me — bježi — osveti se — ubij ga! (Pada, ali ima 
još snage, da se uhvati za stočić i ostane upravljena kao kip ža- 
losti. Bljesak i jecanje vjetra.) 

Ivo 


ustaje mrk nesmiljenoga lica. Pogleda majku pak nehotice nazaduje 
kao da je se zgraža; zadušeno. 


Zašto si mi otkrila svu tu sramotu ? 


Jele gledajuć ga neprestano. 
Htio si ubit čovjeka. 


Ivo bolno. 
Al ubila si mene. (Strahovitom nesmiljenosti.) Ubila si 
sram, ubila si ponos, i moj pošteni trud! Zadušila si sve, 
što je dobro u mojoj duši... ubila, ubila si štovanje. 


Jele. 

Ne huli Boga! — ako ja mogoh nositi ovi križ i biti 
majka — stavi ga i ti na tvoja ramena, pa — pogledaj 
gori, gori iznad ovijeh oluja — gdje je nebo mirno, vedro 
i vječno. (Hvatajući ga se milo) Ivo moj! — zagrli tvoju 
majku — reci joj samo jednu riječ smilovanja za ovu ne- 


izmjernu njezinu muku. Ah! govori, govori... 


Ivo suludim pogledom, hrvajući se 8 njome. 


Pusti me, pusti — čuješ li oluju — ona me zove, 
ona je moj život, moja duša. 


Jele grčevito oko njega. 


Majka sam, tvoja majka — spasi nas oboje. — 
Ivo. 
Ne mogu. —- Oluja će očistiti vas ovi gad — (Iztrg- 
nuvši se.) Na dvor iz ove sramote — na dvor! — (Pobjegne 


kroz srednja vrata.) 

PRIZOR SEDMI. 


Jele sama. 


Čim je Ivo otvorio srednja vrata i pobjego, — oluja rastvori 
prozor + urnebes mora, vjetra, bljeska € grmljavine udje u sobu kao 
da će je raznijeti. Svijeće se na kominu udunu, vatra zaprska. 
Kroz prozor ulazi slap morski,“ koji poplavi skoro cijelu sobu. 
— Kulminacija ekvinocija. — Čuje se daleko zvono i lelek ljudi na 
škaru. — Jele ostala, čim joj Ive pobjegao, kao od kamena, zatim 
obijem [rukama obuhvati se za sijedu glavu. Hoće do vrata, ali 
vjetar joj diže glas i dah. Teturajući, boreći se s urnebesom, koji 
je bacio sve, što je naokolo stalo, dodje do zatvorenoga prozora, ter 
užasnim urlikom, tako da nadviče razjarenu narav, rukama pro- 
tegnutijem prema crnoj noći, zove. 


Ivo!... Ivo!... Ivo!... 


PRIZOR OSMI. 
VLAHO i JELE. 


Vlaho izlazi s lijevih vrata. 
Jele! Jele! — što je to? — ovdje je more . . . odnijet 
će nas urnebes... Jele! Jele... 


Jele 


čula ga je. Okrene se te ga ugleda u plamenu bljeska. Kao mah- 
nita dotrči do niega te ga dovede do sred pozornice. 


Dodji! Dodji! noćas ćeš vidjeti i ti slijepče! Pobjego 
je, znaš pobjego, — ostavio majku mučenicu, — zgadila 
sam mu se ja... ja. 


Vlaho ogrli je kao da je hoće obraniti. 
Ti snijevaš, Jele! ... spomeni se Boga! 


Jele kao gore. 
Je li se on spomenuo mene! Ne ću... ne ću više 
molit. .er moje riječi pretvaraju se u prokletstvo. Ne 

vidiš li, da je nevjera došla, raznijela mi kuću, odnijela 
mi sina! Razumiješ li, — sina! A znaš, zašto ostavlja 
ovu staricu, zašto se srami majke svoje? *Er sam ga no- 
sila u utrobe brez blagoslova, — *er je usiso do kapi ove 
suhe prsi, — 'er su .se kosti slomile u radu za njime. Zato! 


zato! — (Pomamno prema crnoj noći!) A znaš, kako se zove 
ova oluja? — Neharnost, neharnost — pusto joj 


ime! (Pada kao mrtva na tle. Vlaho dotetura do prozora, silomice 
ga zatvori, zatim podje do vrata, zaključa th, pa tapkajući sve 
naokolo, podje do Jele i podiže je brižljivo, milo !) 

Vlaho. 


Jele... prošo je vjetar... digni se — brzo će doći. 


Jele 


ustaje polako, pak razgleda se sve naokolo. Mirna je, ali ko da 
je daleko, daleko uspomena. Oluja šumi udaljeno, zadušeno. 


Ne će doći, Vlaho, ne će! 


Vlaho. 


Nijesi molila, Jele, večeras za pomorce. 


Jelo s velikim smilovanjem, ali uvijek ko zamamljena. 
Uh! jadni — jadni! sami usred mora. (Ide polako do 
komina i užiže udunute svijeće.) 
Vlaho kao gore. 


I oni nemadu nikoga, — i oni su ostavljeni, — i 
oni sad umiru u prevelikoj muci. 


Jele svedj kao na pola u snu. 


Jadne im majke: — Koliko ih sad tkaju crno ruho: 
— Valja užeći svijeću za pomorce, je li, Vlaho? — 


Vlaho, 
Jest, moja Jele. 

Jele 


tiho užiče uljenicu, koja visi pred Gospom na gidu, pak mirna 
stisnutijeh, bobnijeh usana klekne ispred slike, ter govori molitvu 
dubokim glasom, u kome titra zadnja jeka prošle muke. 


»Marijo, majko Božija, zvijezdo morska“ — 


Vlaho. 
Moli za nas! 
Jele. 


»Čuvaj, pomozi, i pomorca na moru i sužnjika u suž- 
njici i nevoljnika u nevolji i starca u starosti i nejaka u 
nejakosti!“ | 


Vlaho. 


4 


»Ko je junak u tuzi i nevolji... 


Jele prodirnom molitvom, ko da joj se vraća uspomena. 

»Da bi se tuge izbavio“ — i — majci povratio. 
(Otvaraju se vrata. Ivo ulazi slomljen, mokar, blijed. Kad čuje 
molitvu, zaustavi se do praga.) Blagoslovi, majko žalosti, moje 
dijete i na suhu i po moru i u gori i u dolu, Prati ga 
do sreće, kako ti ga ja dovedoh do poštenja. Pa — ako 
su grijesi tužnice oprošteni, vrati ga majci — za preve- 
liko milosrdje Gospodinovo! (Prema koncu molitve podigla se 
nehotice malo po malo u svesilnoj češnji.) 


Ivo približio se, duboko. 
| Amen. 
Jele 


zadrhta, uspravi se, pa okrene se. Ugledavši sina, nadnaravna je 
"adost obasja.  Usklikom protegne ruke prema njemu, pak došavši 
mu blizu, nehotice prigne koljeno šapćući. 


Prosti! 

Ivo 


zgrabi je objema rukama, podigne, zagledavši se u njezino oko, 
pak rašvrivši ruke, velikim glasom. 


Majko moja! 


Jelo 


pada mu u naručaj + oboje sino proplaču, držeći se zagrljeni. 
Vlaho moli tiho u zakutku. Oluja se gubi u daljinu. 


Zastor padne. 


pie 


PRIKAZA ČETVRTA. 


Pozornica prikazuje crkvicu sv. Nikole na hridi. Mala crkva je u 
romanskome stilu, a okružena je ogromnijem čempresima, izmedju 
kojih se vide zadak maslinove šume i bor. Tik do crkve na desnoj 
strani pozornice sve do druge kulise stere se malo groblje, zaraš- 
ćeno mirtom, Šipcima i divljim ružama. Lišće je zažutilo € zacr- 
ljenilo kao u kasnu jesen. Ploče grobova su tamno-sive, starinske. 
Na lijevu stranu pruža se visoka hrid, na kojoj je utisnut zid sa 
gjedalima, kako je to običajno u našijem crkvama na selu. Odavle 
8 vidi nedogledna pučina. Hridi su zarašćene gdje-gdje pelinom i 
gdje-gdje agavama. Pozornica se na kraju sauživa i zakreće iz- 
medju agava i čempresa kao poljski puteljak. Sasvijem na dnu hrid 
8 sa visoka spušta u ponor. Sunce sjaje, a nebo tamno-modro. 


Prije nego se zavjesa digne, orkestar i orgulje, što 
se nalaze iza zavjese, izvadjaju kratki orkestralni pre- 
lude: ,andante religioso“, koji se pak stapa sa nevidljivim 
zborom. Taj pobožni intermezzo imade naglasiti slušaocima, 
da ge u crkvici sv. Nikole obavlja crkveni obred ,blago- 
slova (večernjice)“.. Na koncu toga instrumentalnoga ko- 
mada zazvoni iza zavjese zvono, dugo, svečano kao obično 
na podizanje. Glazba zatim prestaje malo po malo, a za- 
vjesa se diže polako u vis tako, da se još vide ispred 
crkve ljudi i žene, gdje kleče u vrućoj molitvi, i Vlaha 
slijepoga , gdje zvoni zvono. — Na grobištu naslonio se 
grobar na motiku i skinuo kapu. — Čim je zavjesa sasvijem 

podignuta, prestane glazba; ljudi ustanu i narod počinje 
izlaziti u raznijem grupama, tiho i pobožno iz crkve! 


PRIZOR PRVI. 
PAVO, KATA, MARIJA od POSTE, VLAHO SLIJEPI, GROBAR, 
ženice, tri mladića, djeca, mornari, puk, zatim JELE i IVO. 
Pavo 


izlazeći s Katom + Marijom iz erkvice, zaustavljajući se ispred 
Vlaha, koji je dospio zvoniti. 


Nigda ljepše ,funcijoni“*, Vlaho! 
Kata, 


Pribrojila sam 72 svijeće na oltaru! 


Marija. 


Vidi se, da ti je kanulo u torbi i zlata iz Amerike. 


Vlaho. 


Sve se pretvorilo u blagoslov za naše putnike. (Ulasi 
u crkru.) 


Kata gilazeći niz pozornicu s ostalijem narodom Mariji. 
Je si li vidjela Jelu? 

Marija, 
Ne govori! sve mi se privrnulo. 

Pavo. 
Psst! to nijesu naši posli. Ivo ide za malo, pak će 

se povratit po majku. 
Prva ženica dotrči do Kate. 


Ajmeh meni, nijesam ništa znala! Eto sad u crkvi 
vidim Jelu ga svijećom u ruci. ,Što je?“ pitam Križu Pe- 
rovu. ,Mući“, odgovorila mi je izmedju zuba! ,Ivo joj ide“! 


* Orkveni obredi. 

Marija. 
Voda ih odnijela! 


Druga ženica potiho. 


Ah! da ste vidjeli Jelu! Tvrda kako kamen. A oči — 
raspečila ih — mislila sam, ispit će oltar. 


Pavo 


ide u susret mladićima, koji izlaze iz crkve, u putničkome ruhu, 
8 rodbinom. 


All right! — Putnici, 


Mladići. 
Adio, Pavo! 


Marija i Kata vade iz špaga naranče i davaju ih mladićima. 
Brzo nam se vratili. 


Prvi mladić. 
A što ćeš, Mare, da činimo ovdje? 


Marija. 


Čuvajte nam kosti, što se za vas lome. 


Starci. 
Tako je, Mare! tako! 


Jedan mali izmedju grobova čitajući natpis na jednoj ploči. 
pe — pul — chrum Co — mi — tum...“ 


Drugi mali prvomu. 
Što to hoće rijeti? 


Grobar, koj veziva breme šušnja. 
Hoće rijet, da kad se vlasteli dodija u gradu, dodju 
Počivat u sv. Nikole! 

Drugi mali prvomu. 


Baldo! — tu su vlastela. 


Grobar naprtivši grm na ledja. 


Neka zafale Bogu, da su tu! (Uzme motiku u ruke.) A 
sad homo! (Prvom malomu.) Drugi put, kad dodješ, valja da 
mi prolegaš* i velika i mala slova. — (Slazi s grobišta.) 


Marija grobaru. 
Nuti Antuna iz njegove baštine. 


Grobar. 


Očistio sam je od ,ekvinocija“! 


Marija grobaru. 
A, je li ti što slomio te tvoje čemprese? 


Grobar. 


Bacio je samo suhe grane. 


Kata gledajuć čemprese. 
Sve što ih više gledam — čine mi se sve to viši — 
sve to crnji! 
Grobar gledajuć ih blaženo. 
A, kako ne bi?!... usadio sam toliko čeljadi! — 
8 vragom, valja nešto da iznikne, 


Pavo drugomu mladiću. 
Kad ide brod ? 
Prvi mladić. 
Do uru. 
Drugi mladić. 


Čekamo Amerikanca, da nam razdijeli karte za prolaz. 


—-- ———— 





* Pročitaš. 


ill 


Grobar_ Mariji. 

A što mi manjka? Posla imam, riba je cijena — a 
kupusa da Bog pomože. 

Marija. 

A što će ti motika doma? 

Grobar. 

Imaš pravo. I tako ću sutra raskopat nešto groba za 
siromahe, Na dvoru je zima — (smijući se) a u mene vruće 
he! he! he! (Ostavlja motiku na sjedalu kraj grobišta.) Eto je 
tu! — a sad — adio žene! (Odilazi.) 

Kata umukla, pak se prekrstila gledajući ga njim. 

Bože prosti! rekla bi, da je sretan. 


Marija. 
A zašto ne bi ? — crv ko crv! — 
Pavo Kati i Mariji. 
Eto Jele! — pomozite joj! 


Kata i Marija. 
Oh! jadnica! 


Jele i Ivo izlaze iz crkve. Ivo je u tamnome odijelu s pomorskom 
kapom na glavi. Jele sva zamotana u crnini. Oboje se drže za 
ruku. Mučaljivi, mirni slaze niz skaline. Kata i Marija idu Joj u 
susret, pak se rukuju s njome. 
Pavo Jeli u šali, ali ganut. 
»Coraggio Nina, pazienza Carolina.“* 


Jele pručajući mu desnicu. 
Na — gledaj, trese li se? 


Pavo. 


Znam, da nijesi ženica, — ma — je li bila potreba, 
da ti Ivo podje? — 


* Komična rečenica, kojom se hrabri nevoljnika. 

Jele. 
Ko ćuti, Pavo, ćuti do kraja. 


Pavo. 
A zašto ideš ti? 


Ivo zagrlivši majku. 
Što bi ja brez nje? — Ja ću najprije u Boston, da 


vidim, što je i kako! — pak eto me na pramaljeće da je 
odvedem u moje gnijezdo. 


Jele smiješeći se ali sjetno. 


Spravlja mi kuću, kako nevjesti. (Razgovara se s Katom 
4 Marom.) 


Ivo mladićima. 
Jeli vam reko, da će doći? 


Mladići. 
Jest! čekamo ga. 


Ivo za se. 

Valja mi je odalečit. (Jeki.) Prigledaj još, majko, je li 

sve u redu. 
Jele. 

Bve je u redu. Nijesam zaboravila ni grančicu bla- 

gosovljene pome. 
Ivo milujući je. 

Znam, što sve mogu ove zlatne _ ruke. — Ali vidji, 

majko, da prinesu stvari na brod. Ja imam još uzet karte. 


Jele. 
Idem, idem. — (Vraća se, pa uzme ga za ruku, gledajuć 
ga mirno u oči.) Ivo! 


Ivo, 
Što je, majko? 

Jele. 
Još jedanput da čujem od tebe, sinko, žališ li svoj udes? 


Ivo. 
I svedj isto pitanje — isti strah. Ne, majko, — ne. 
Ja sam izabro moj udes. Zato idem. Od one strahovite 
noći, kad nas je oluja skoro odnijela, — upoznah, majko, 


w 


da nijesam zaslužio tvoje muke. 


Jele. 
Oh! — 
Ivo. : 
Istina je. Za jedan tren moje zloće — — mogo sam 


izgubiti . . . tebe. (Jele nasloni glavu na njegove grudi.) Nevjera 
je prošla, a zima je — tu, vedra i tiha kako nada, što nas 
tješi. Vrijeme je došlo, da moja volja stvori obojici novu 
dušu... novu savjest. 
Jele 

8 objema rukama uzme mu glavu, pak se zagleda u nj. 

Blažena utroba, koja te nosila ! (Poljubi ga dugo, mu- 
čaljivo.) 

Ivo istrgnuvši se polako. 


A sad podji, — evo me! 


Jele. 


Ti ne ideš u nje. — 


Ivo. 
Ne. Piso sam joj, da bude sretna, kad nije znala 
biti hrabra, 
Jele nemirna. 


Zašto ideš s njegovim brodom ? 


Vojnović: Ekvinocij. 8 

Ivo porugljivo. 

Zove mu se ,Sloboda“. (Potiše.) Ne straši se, majko. 
Zakleo sam ti se, da mu od mene ne bude zla. (Smješeći se.) 
A znaš li, mame, kako ću te privezat uz Ameriku? Uzet 
ću ti kartu i predat ću ti je, da imaš svedj uza se moj 
doziv. — (Vlaho izlazi iz crkve i zvoni.) Što je to? 


Jele. 
Kakav mrtvac? 


Svi prisutni 
približe se do crkve ispitujući. 


Što je? — što to zvone? (Otvore se crkvena vrata.) 


PRIZOR DRUGI. 
PAROK, STARCI i PRIJAŠNJI, zatim ANICA i FRANE. 


Parok dohođi do skalina okružen starcima, ter glasno govori. 
Po starijem zakonima ove slavne dubrovačke zemlje, 
neka znadu svi veliki i mali, bogati i tužni, svi koji trpe 
nepravdu i vape za milosrdjem, da je danas osmi dan po 
sv. Nikoli, dan božijega suda. 


Starci u žamoru. 
Danas je, danas! — 


Parok. 

S pomoći gospodina Boga, sudit će starci ovoga puka 
gvakomu bilo u životu bilo u smrti, bilo u pravdi bilo u 
krivdi. Ko kuca, otvorit će mu se, — ko pita, dat će 
mu se. 

= Starci okolo paroka. 
Amen! (Parok i starci ulaze u crkvu i zatvaraju vrata.) 


Vlaho Slijepi ulazeći niz skaline. 


Jeste li čuli? Tu ne služi ni djandarama, ni avokata, 
ni žbira! — (Smijeh.) 

Pavo. 


Jedino je još to, što nam ostaje od stare slobode. 


Jele Ivu. 
Da smo pitali sud u našoj tuzi, 


Ivo. 


Ne služi, majko, osudili smo se sami. (Ugleda Frana 
i Anicu, koji ulaze s desna.) Ah! 


Jele. 
Što ti je? 
Ivo muklo. 
Vidiš! — došla je! — 
Frano Anici. 


A da ti ja ne dopustim ? 


Anica mirna ali odvažna. 


Reko si, da ga ne ću više nigda vidjeti; — zašto mi 
onda braniš? 


Jele Ivu. 
Budi joj milostiv! 


Ivo Jeli. 
Je li ona bila sa mnom ? 


Marija Kati € Pavu. 
Kad vidim onoga staroga, ja bih mu nešto opravila, 


Kata. 
Da Bog da... 


Jelo 


ide s Vlahom iz donjega prelaza. Ostale grupe razgovaraju ge 
prema zatku. 
* 


ša 
"I 

Ivo 


Franu ne gledajući Anicu, koja se ustresla i ostala na strani, 
zagledavši se u more. 


Prije nego podjem u Ameriku, valja da vas pozdravim, 


kapetane. 
Frano smeten. 


Ah! — ideš! — ideš! žo mi te je. 
Ivo ironički. 
Slijedim vaš savjet. Nijeste li me vi naputili, da ištem 
sreću, pa ko zna?! — 
Frano kao gore. 
Eh! — pa — još si na vrijeme. 
Ivo do njega mirno ali pregirno. 
Svedj -— da volim izgon nego li vaše susjedstvo, 
Frano gnjevno i muklo. 
Ti zaboravljaš . . . 
Ivo. 
Oh! ne — ja se spominjem ! 
Anica 


u strahu upazila njihov razgovor, pak se hitro približila Ivu i 
stavila mu ruku na ruku. 


A meni, — ništa? 
Ivo nazaduje nehotice izmedju jeda i žalosti. 
Tebi — tebi! 
Frano odalečuje 8e. 
Eto, — dive sam ti je, da te vidi. 
Ivo gorko. 
Prem si dobar! — (Po tiho Amici.) Došla si, da mi 


ge rugaš. 


== : 
' 
*. 

Anica. 


Piso si mi: ,ako imaš srca, dodji.“ 


Marija na stranu Franu. 
Da se ne pokaješ, što si onaku mladost bacio u zlo. 


Frano. 


Ja se ničesa ne kajem. (Ide k mladićima, što su raštr- 


kani po pozornici.) 
Anica. 


Slomio me, 'er sam slaba. 


Ivo. 
Ko će ti vjerovati? 

Anica. 
Ti. 

Ivo. 
Ja? — Ne. 


Anica u velikoj boli. 
Dakle i moja ljubav... 


Ivo muklo. | 
Volila je zlato nego li poštenje. Nijesi li njegova kći? 


Anica zgraža se # sakrije lice s rukama. 
Ah! 
Ivo vadi iz njedara cvijet i pruža joj ga. 
I ovi put primi cvijet. Ubro sam ga tu ispod onijeh 
čempresa. 


Anica nijema zagledala se u cvijet kao izvan pameti. 


Cvijet s greba — cvijet rastanka, 

Ivo 
hoće da joj nešto reče, ali je ganut i nema više snage, pa joj ša- 
> pćući veli. 
S Bogom! 
Anica zadušeno. 
Ivo! — 
Ivo 
udaljio se, hoće da se vrati, ali ipak okrene se stresavši prezirno 
ramenima. 


Anica malakše, ali Marija joj dodje u pomoć. 
Povedi me — povedi me — umrijet ću ti! 


Frano hoće da odaleči Mariju. 
Pusti je — to su moji posli. 


Marija obrani Anicu, pak po tiho Franu. 
Usudi mi se — nesnago. (Odlazi desno 8 Anicom.) 


Frano gnjevan. 
Platit ćeš mi je, kad se vratim doma. 


Mladići na dnu. 
Evo ga! evo ga! 


PRIZOR TREĆI. 
NIKO i PRIJAŠNJI. 
Niko ulagi iz dna pozornice, a zavnjime nešto ribara i djece. 
Uf! — (Zapijehan dohodi naprijed. Svi za njim» Ala je 
bilo posla! — Da ga sad vidite! Caramba! čini sevapor 


Lloyda. Najprije će, djeco, u Gjenovu. Tu će nakrcat drva, 
pak ravno u sv. Frančisko. 


IVO za se, na stranu. 
Tad ne služi mi se iskrcavat. 


Frano Niku. 
A ti? 

Niko. 
Ja ću s mojom Anicom kako gospar u željeznici do 
Marsilje. A otole s ,Transatlantigue“, da vas pretečem. 
(Okrene se prema narodu.) A gdje su oni moji mladići? 


Mladići. 
Evo nas! 


Niko. 

Ala ćete jedrit kako Inglezi. (Vadi iz špaga knjičicu 
.Chequa“ pak svakoga napiše i preda dotičniku.) Ivo P erović, — 
Marko Vojvodić, — Vicko Lise. — Hote odma. Brod 
će do malo. Naći ćete 10 mladića iz grada i iz Kona- 
vala. Ala će bit veselo! 


Frano mladićima. 


Eh! da je meni s vama. 


Mladići zapjevaju kratko. 
| Hoj! — Hoj! — (Čuje se koji lelek izmedju rodbine. 
Grupa se odalečuje na dno.) 
Ivo približio se mirno Niku, s rukama u špagu. 
Bit će vam reko gospar Parok — i ja želim u Ameriku. 


Niko ugledavši ga, posprdno. 
Ah! ti si, meštre! bravo! imam ti još zafaliti, što si 
me pomogo u ekvinociju. Ah! evala ti — ako ste svi taki 


junaci... 
Ivo kao gore. 


Jedva što si pošo, uragan* mi raznio kuću. 
Niko. 
A meni bacio brod na kraj. (Osorno.) To, je kad se 


čovjek uzda u take... 


* Nevrijeme, 

IVO mirno, ali ostro, približivši mu se sasvijem. 
U kakve, da mi je znati? 


Niko za čas se zagleda u njega, pa spustivši pogled. 
Pustimo sad razgovore. — Ideš? 


Ivo. 
U S. Frančisko. 


Niko piše nešto u bilježnici, pak gledajuć ga. 
.  S4m? 
Ivo, | 
Daj mi dva biljeta. Za mene i majku. 
Niko pišući. 
Meštar Ivo — a? — kako se zoveš? 
Ivo jednostavno skoro nehajno. 


Piši Ivo Ledinić i majka Jele, pokojnog kapitana 
Paska kći. 


Niko 
trzne se. Ruke mu zadrhtale. Polako podiže glavu, blijed, presenećen, 
Ti... Ti si?!... 


Ivo kao gore. 
Jelin sin. 


Niko muklo tik njega. 
Lažeš ! | 


Ivo ggrabivši ga za ruku, još tiše ali odavajući duboku mržnju. 
Reci još jednom... 


Niko žrčući se, da izvadi ruku. 
Pazi! — ti ne znaš! 


Ivo pregirno mu je odrine, pa svedj poluglasno. 
Zafali Bogu, da znam! 

Niko grčevito razdere dva biljeta ie bilježnice, pa u velikoj smetnjii. 
Zašto odlaziš ? 
Ivo muklo. 
Da ne upadem opet u napast. (Istrgne mu iz ruku bi 
ljete, pa hoće da se odaleči.) 
Niko htio bi planuti, ali svlada se, pak osorno, ali drhtavo. 


Imaš li mi još što rijeti? 


Ivo oko u oko, pa tiho. 
Jest! — da te se stidim. (Prezirnim pogledom odaleči. 
8“ prema dnu.) 
Niko duboko zasramljen pun gnjeva, za sebe. 
On je! — on! — oživio lik mog oca! 


Frano za se. 


Da mu je što reko! 


Glas iz daleka. | 
Ko je od broda, neka se miče. (Žamor puka. Pavo, Kata, 
Marija, Vlaho ulaze prateći Jelu.) 
Jele pada u naručaj sina zavapivši. 


Ivo moj! (Kratka pauza ganuća, zatim svi odma odlaze na 
dno. Jele drži zagrljena sina. Svi je prate. Mladići odlaze takodjer. 
Čuje 8 na čas pjevanje odlazećih 1 tiho jecanje rodbine, Pozornica 
se do skora sva isprazni. Sam Niko ostao nepomičan, gledajući taj 
rastanak. Frano mu se približi, ter veselo lupka štapom o zemlju.) 

Niko mrko + globno. 


Mrzi me! — pa — neka ide! 


Frano. 


Hoćeš li, da podjemo za njima na ,rivu?“* 


* Obalu. 


a 

Niko zglovoljno. 
Ne, — 


— zaboljela me glava, prošetat ću se. Hodi sa 
mnom ! 


Frano za se. 
Ne razumijem! (Odlaze na lijevo.) 


PRIZOR ČETVRTI. 
JELE sama, pak ANICA. 


Jele 
ulazi, otkle je izišla. Shrvana je u velikoj nutarnjoj boli. Dolazi 
polako do sred pozornice, pak baci pogled pun molitre na crkvu. 
je ge još slabo pjevanje putnika, koje domala sasvijem prestane. 
Jele došla do zida, odakle se vidi more i tu se nasloni usdahnuvši 


duboko. 
Ah! — Ne — nijesam više mogla! Još samo korak 
— pak bih bila zaviknula: ostani — ne vidiš, da mrem! 


— Ah! da ga više ne vidim. (Skrije na čas lice rukama, pak 
bolno). I tu bi žrtvu učinila. (Zagleda se u pučinu.) More — 
pusto more! — Kradeš mi ga, kad si mirno. (Zamišljena.) 
Čekat ću ga dokle prodje. Bolje tako. Neka sunce rastjera 
zadnje tmine one noći. (Bolno.) Što su moje muke prama 
sramoti, što mu otkrih. (Trgne se.) Bježi odavle, bježi... 
u život, u zaborav... (Zagleda se u daljinu.) 


Anica 
zamotana u tamnome ogrtaču s ubručićem na glavi, a zamotkom 
u ruci, dolazi 8 desna, trčeći u strahu i razgledavajući sve na 


okolo. 
Oh! — Bože moj! — ne — ne — ovo nije put do 
mora. | | 
Jele se obrne € ugleda je. 
Anica! | 


Anica prestrašena. 
Jele! — (Hoće da bježi, ali se predomisli i dohrli do Jele 

bacivši se na koljena ispred nje.) Ako Boga znaš, reci mi, Jele, 
kako ću do broda! 


Jelo u velikom čudu. 


Što ćeš tamo? (Podiže je.) 


Anica hitro. 


Ne pitaj, — nego odgovori. 


Jele. 

Ti si blijeda kako smrt! 

| Anica. 
I bit ću, ako me zadržiš. 
Jele. 

Tad eno ti puta! Trči do prvoga raskršća, — pak 
odonle na desnu — a luka je ispod tebe. — (Pokazuje 
joj prema dnu.) 

Anica. 
Ah! Znam, znam — (Trči, pak se zaustavi prema dnu. 


Vedrim licem.) Što ćeš, Jele, da ti rečem sinu? 


Jele gačudjena. 
Sinu! — (Stavi se, usklikne # zgrabi Anicu.) Ti bježiš! — 


Anica kao gore. 
Jest. 
Jele. 
S njime? 
Anica. 


Reko mi je, da mi ne vjeruje! 


Jele. 
Ali ti ne znaš, dijete, da će te svijet upoznati — 
uhitit. — A jesi li promislila na svog oca? Pak nemaš 


ništa uza se! — 

Anica. 


Do osam dana bio bi moj pir, — razumiješ li, Jele, | 
s njime, s tijem prokletijem starcem . .. 


Jele odvašno. 
Oh| to ne! (Diže sa sebe crni rubac — sve što je pokriva, 


ter preoblačiva Anicu.) Evo ti moje haljine! — Ne, ne će 
te poznati. — Trči, bježi, već je docna. Ako ugledaš 
Mariju, neka te uvuče na dno broda. — (Hitro.) A još 


nešto; — (vadi iz njedara kartu od prolasa) kad otkriješ 
slatku tajnu mome djetetu — ukaži mu ovo i reci: majka 


me šlje! (Poljubi je žarko.) 
Anica istrgnuvši se, trči do dna, pak prije nego nestane. 


Majko! — bit će ti sretan. — (Trči i ođe.) 


Jelo se uspela na visoku hrid i prati okom njezin bijeg. 


PRIZOR PETI. 
NIKO, JELE pa FRANO, kmeti i jedan ribar. 


Niko vlasi s lijeva zamišljen. 
Reko mi je, da je ištem. Pošla je u sv. Nikole — 
a — (ugledavši zatvorenu crkvu) nuti zatvoren! — (Zlovoljan.) 


Jele ulazi niz hrid i ugleda Niku. Zapanjena ostane bez daha. 
Što će mi on tu na putu? 
Niko. 

.Pitat ću koga. — (Ne prepoznavajući Jelu.) Hej! ženo! 
— jesi li gdje vidjela Anicu Franovu? | 
Jele, 

Išti je! 
Niko trgnuvši se. 
Jele! (Posprdno) Dižeš li i danas oholo glavu? 

Jelo podbočivši se dohodi naprijed, gledajući ga prezirno. 
A kad više nego danas ? 


Niko kao gore. 


Bit će zato, što ti jedri sin. 


Jele. 


Ne, nego zato, što ga nose tvoja jedra. 


Niko. 
Gdje su danas tvoja prokletstva? 


Jele. 


Nemam ih više, 'er smo sami! 


Niko, 
U har ti samoća. (Hoće da ode.) S Bogom ! 


Jele naslonila se na parapet i prikrižila ruke. 
Niko! 
Niko obrnuv se na pola. 


Što je? 
Jele. 


Ne zoveš me na svadbu ? 


Niko vraća se, pa oštro lice u lice. 
Što ćeš sa mnom? 
Jele. 
Više ništa. 
Niko uhiti je za ruku, plamenom podmukloga gnjeva. 
Ti si se osvetila. 
Jele gledajući ga u lice. 
Osvetio me Bog. 

Niko. 
Tvoj ili moj? 
Jele. 
Ne znam — ali s onijem brodom bježi odavle siromah 
sin oca bogatuna — a znaš zašto? — da ne vidi zadnju 


sramotu: kako mu ti kradeš dragu... 


Niko rastvorenijeh oči, skoro prestrašen. 
On ljubi Anicu! — 


Jele grogovitom odvašnošću. 
Jest — ljubio i štovo je kako da nije sin! — Ali 
i to je ostavio — i to je žrtvovo — er se strašio, da 


ga ne nadje opet strahovita napast one noći, kad je sin 
hotio ubiti oca. 


Niko kao gore. 
Jele! 


Jele, 


Osto si živ, da — 'er sam ja to htjela! — ali došo 
je čas, kad i nevoljni podignu glavu. Pogažena Jele uskrsla 
je u časti svoga djeteta, — a njega našla je utjeha, kad 
je već sve bilo izgubljeno. (Potiše neizrecivim izrazom slavo- 
dobića) Kad prodje brod ispred ovijeh hridi, vidjet ćeš 
s visine zagrljene, slobodne naše žrtve... 


Niko planuvši. 
Pobjegla ! 


vole. 
Spasila se. 


Niko u sve to većem paroksizmu. 

Ah! — zmijo — ti si joj dala ruku za Franove 
cekine! Ha! ha! — Hijela si za sebe njezino blago, — 
pak si se osvetila i meni, što sam te u mladosti imo... 
a u starosti ne htio. | 

Jelo prikrižila ruke. 

Pljuj, pljuj, — nebo je visoko. 

Niko užasnom veselosti. 

Ha! ha! — ti si mislila, da kad je neko pobjego — 
da je sve dospjelo! — Prije noći znat će sve luke do 
oceana, da je na brodu lupež ... 

Jele uhvatila se za glavu. 

Sotono! 

Niko. 

Lupež, koga tražim, da bude odma zatvoren i kao 

zavodilac djevojčice amo u verige doveden, 


Jolo u grozosti. 


Ne...tito ne ćeš... 


Niko zgrabi je za ruke. 
Doći ćeš sa _ mnom do lučke oblasti — odma; — 
tu ćeš čuti, kad će ti se sin, zločinac, povratiti. 


Jelo baca mu se na koljena u neizmjernome stralu. 

Tvoje je dijete. — Tvoje je dijete! — Oh! pusti ga, 
da bude sretan. Ako ti je do krvi, ubij mene — ali 
njega — tvoje dijete — usreći, spasi, .. Niko!.. Niko! 
— još možeš okajati grijehe tvoje — vrati tužnijem, što 
8i im odnio — oh! smiluj se — smiluj se! 


Niko 
trgajući se 8 njome, dovuko je do groblja. Jednom rukom uhitio 
je za rame + pritisnuo na zemlju. 


Ne — ne — ne! — On me mrzi ko i ti. Neka 
propane dakle... Dok ga ne vidim u prahu, ne ću mi- 
rovat... Da,... da mu još jednom pogledam u bezočne 
oči, hoću da i njega vidim tu na koljenima preda _ mnom 
ponižena kao tebe — osramoćena kao mene... 

Jole 
vrisne kao ranjena zvijer. Skokom oslobodi se, ter opagivši do sebe 
motiku, strahovita misao zasja joj u glavi. Kao bljesak zgrabi 
alat, te ga skrije za ledjima. Strašnim glasom. 


Niko! — je li to zadnja tvoja riječ? 


Niko hoće da je povuče sobom. 
Zadnja i prezadnja .,. 


Jele kao munja zamahne obijem rukama s motikom, viknuvši. 
Pa neka ti bude! (Udari ga u glavu.) 


Niko pada mrtav na zemlju vrisnuvši. 
Ah! — 
Jele 
ostala za čas sva stresena s motikom u ruci, kao da je udarac nju 
pogodio. Zatim je pogled mrtvoga tijela zamami, ter ona pušta 
motiku iz ruke i prigiblje se skoro automatički do lešine. Kao izvan 
sebe, pipa ga po prsima kao da ište srce. 


Ne kuca više — ne — ne — (Zgražajući se) Mrtav — 


on — on! (Zagledava.) Kako je mirna smrt! — I za tebe 
— za tebe sam toliko trpjela — zašto me gledaš? — 
Htio si sramotu i sina tvoga, — da — zato si umro! — 


Umro! — Oči, — oči (sklapa mu oči) — ne gledaj nebo ne 
— kad za tebe nije. 


Glas Frana iz nutra. 
Pobjegla je! 


Jele u strahu ustajući. 
Bad će tu! — 
Frano ulazi s nekoliko kmeta. 
Ah! — to — to je prokleta guja — ti si je skrila, 
gdje je — — gdje je moja Anica! 
Jedan ribar ulazi trčeći iz dna. 
Pošla je gosparu — s brodom — ukrcala se, 

Kmeti ugledaju mrtvo tijelo i zaviču. 


Eto mrca! — 


Frano prema Jeli. 
Šta govore? — (Ugleda lešinu.) Strahoto — ti si ga 
ubila... 
Jele zagleda se u lješinu. 
Muči, da me ne čuje Ivo! | 


Frano. 
Ah! — ubojica! — Vežite je — na sud! — (Niko 
8€ ne miče. Svi ge u strahu odalečuju.) Svi ste hale — haj- 


duci! Kad se ne mičete vi, a to ću ja zazvati narod, neka 
je vežu. (Trči do crkve i stane zvoniti. Vrata se otvaraju; izlaze.) 


PRIZOR ŠESTI. 
PAROK, STARCI, PAVO, KATA, MARIJA, VLAHO SLIJEPI, 
ŽENICE, MORNARI, djeca, narod i PRIJAŠNJI. 
Parok izlazeći sa starcima na vrata.. 


Ko zove dobri sud? — (Sa svih strana vrvi narod, a med 
njima: Kata, Pavo Marija t t.d.) 


Svi. 
Božiji sud!... za koga?... 
Jele stupa pred pukom. , 
U pravdi božijoj ubila sam ja Nika Marinovića. 


Svi vrisnuvši. 


Jele!.., (Puk ugleda mrtvo tijelo. Velika uzrujanost. Svi 
okolo njega). Evo ga! ... mrtav... — prebila ga kako 
vola! — Majko božija, smiluj nam se! 


| Frano vičući. 
Zavela mi još i dijete, — ukrala mi Anicu. 


Vojnović: Ekvinocij. 9 

Jele. 
Lažeš. Spasila se od tvojih pandja! 


Narod. 
Dobri ljudi neka vam sude. 


Frano vičući. 


Za ubojice je vlast, a ne vi! — odvedite je u tamnicu. 


Narod ugrujan + gnjevan. 
Ne... ne! 


Parok prema narodu. 
Hoćete li, braćo, da predamo Jelu državnoj vlasti ? 


Narod. 
Ne — — nigda — ne! 


Pavo, 
Ne ćemo novijeh zakona na staroj zemlji! 
Narod. 
Tako je, tako! 


Starci. 
Proklet bio, ko jadnicu izdo! 


Narod proti Franu. 
Jaoh se tebi! — osvetit ćemo je mi, 


Frano bijesan, za sebe. 
Ubio vas Bog, hudobe. 


Parok Jeli. 
Izpovidji se, nesretna dušo! 


Jele kleknuvši ispred paroka. 


Ispovijedam se Bogu svemogućemu i vama ljudima 

dobre volje. Ovi čovjek, što tu leži, prevario me u mla- 
dosti, mučio u starosti, a u skrajni čas htio osramotiti 


moje dijete — svoga sina! 


Svi. 
Ivo — njegov sin! 
Jele. 
Vi ste vidjeli, ljudi, sve moje tuge i moje duge jade, 
— ali nijeste vidjeli crva, što mi život grize. Vjetar ga 
donio opet kako aždaju ljutu. Da spasim časno ime dje- 
teta moga, zaklinjah ga, da mi poštenje vrati. Ne htjede 
silnik. Narugo se majci! Kad je pak crna oluja htjela 
zemlju progutat, — spasih mu život, 'er ga sin htio ubit! 
(Žamor u puku) Tad se do smrti ponizih i djetetu svomu 
otkrih griješnu tajnu. (Strese se, ali sve to jače, hrabrije). Zato 
mi podje dijete u daleke kraje. A sada, gdje je okrutnik 
mogo okajati sve stare grijehe — i pustit, da Anica Fra- 
nova slijedi udes ljubavi svoje, — ne htjede krvnik, nego 
mi se zakle, da ne će mirovat, dok ne dovede sina u ve- 
rigama, optužena, osramoćena ko lupeža.... 


Narod, 
Strahoto ! 
Jele, 
U taj čas — — Bog, oh! pravedni, veliki, svemo- 


gući Bog posla mi ispod ruka ovi alat, ljudi! Njegova 
sila podignu mi ruku i on pade, — “er je tako u pravdi 
božijoj valjalo da bude. — Tako mi božijega sunca — 
rekla sam, što je, — a vi, braćo, sudite kako zakon pita. 
(Poljubi zemlju 2 ustane.) 
Frano i njegovi kmeti viču. 
Kamenujte je! — Pravo je. Kamenujte je! 

Narod. 
Mučite, kmetske duše! — Judita je ovo! — Krvnik 


je bio! — otole — otole — odnesite ga, proklet će 


nam zemlju! (Velika smutnja, neki usmu mrtvo tijelo i nose 
ga kroz desnu stranu iza groblja.) 


Parok dolazi naprijed prekrstivši se. Svi se otkrivaju. 

U ime Boga i svetoga Vlaha, branitelja slobode naše, 
sudimo danas, da je žena ova u pravdi božijoj ubila krv- 
nika za čast i sreću djeteta svojega. Zato neka žive, 
(Žamore sve ženice okolo Jele, koja skoro malakše.) Al vječni 
zakon, da ubijstva nema, hoće da svaki grijeh nosi za 


sobom  pedepsu. (Prama Jeli.) Jesi li  promislila, 


ženo, 
čija je krv, što si sad prolila? 


> Jele zgražajući se. 
Ah! muči, muči .... 


Parok. 
Pitam te, Jele, možeš li s tijem rukama, što zaklaše 


Nika.... zagrliti njegovoga sina ? 


Jelo 


sva protrne, raskreči oči, pak u strahovitoj borbi nakon pauze pune 
užasa, dahne. 
Ne!.... 


Narod muklo. 
Ah! 


Parok. 


Riječ tvoja — osuda tvoja. Ti ne ćeš više vidjeti sina 


Iva. (Jele vrisne. Snaga je ostavlja. Mare, Kata, Vlaho, ženice 
gvi su okolo nje i tješe je. Frano ide prestrašen.) 


Svi u jađdu i smilovanju. 
Jadnica! 

Paro. 
Uzmi zato, ženo, prosjački štap i podji do svetoga 
groba. Tamo ćeš naći mir i oprost vječni. 
Vlaho Slijepi. 
Poći ćemo zajedno, Jele. (Čuje se daleko pucanje topova.) 


Jedan mornar uspeo se na hrid. 
Eno broda!... pozdravlja svetoga Nikolu! 


Narod trči do hridi vičući. 


Evo, ga... evo! 


Jele trgne se kao izvan sebe. 
Čuješ li, Vlaho, to je njegova svadba! Ha!... Došla 
je, dA! — došla je napokon i sreća , . . raznijela oblake . . . 


vratila nam sunce! 


Kata potiho. 
Ah! ... izgubila pamet! ... 


Marija potiho. | 
Pomozite, ljudi... može joj se nesreća dogoditi. 
(Ženice hoće da je zaustave i tješe.) 


Jele hoće da se istrgne od Vlaha, koji je odvraćen od hridi. 
Pusti me, slijepče, — dosta sam vidjela tuge , . , neka 
ugledam i njegovu sreću. 
Vlaho Slijepi. 
Dodji. . Jele! 
Jelo. 
Zašto da ga ne vidim?... 'er mu ubih oca?!... 


kakvoga oca! (S užasom, ali sve to uzvišenije. Vidi se, da život 
plamti zadnji put u njezinome biću) Ko ste vi, da mi ga 

otmete? On je moj... moj... u tijelu i duši moj! (Ho- 
teći se s velikom silom osloboditi naroda.) I ako su ruke za- 
grezle u njegovoj krvi — majka sam uvijek! Na ge! 
Majka sam... (Čuju se sve to bliže topovi.) 
Vlaho, Mare, Kata i Pavo. 
Pustite je, neka ga pozdravi! 


Jele zatrči se kao mahnita do visine. 
Ah! još jedanput. (Ugledavši u daljini brod.) . . . Sinko ... 
sinko moj! ... (Velikim vriskom protegnuvši ruke pade mrtva ) 


Pavo. 
Držite je — ljudi... 


Narod sletio se oky nje. 


Što je? 


Parok prignuo se nad lešinom. 
Puklo joj srce za sinom! 


Svi. 
Mrtva! 


Parok ustajući blagosivlje tijelo. 


Pošla je u raj, da tamo sina čeka. (Narod klekne okolo 
nje. Daleko pucanje topova. Zastor se polako spušta.) 


Konac. 


RS 


Piščev pogovor. 


Zadnji prizor drame izlazi ovdje u drugom obliku, 
nego je bio prikazan kod prve predstave u Zagrebu, t. j. 
mjesto neizvjesnosti o Jelinom udesu, sad Jele umire, jer 
joj je sudjeno, da ,ne smije više zagrliti sina“. To učinih 
donekle s teškim srcem, jer _ mi se nekako nije dalo, da 
majčina žrtva bude ,usque ad mortem“, ali novi konac 
odgovara više dramatskoj logici i sceničkom efektu. Hvala 
budi velevrijednim prijateljima gg. Vladimiru Mažuraniću, 
Franji pl. Markoviću i Stjepanu pl. Miletiću, koji me na 
to potaknuše! 

Što se tiče dijalekta, u kome je pisano ovo djelo, 
kazat ću, da sam ga ublažio, koliko bijaše moguće, e da 
ga ,gros“ zagrebačke publike razumije, ali htjedoh ga 
konsekventno uzdržati, jer je moje čvrsto uvjerenje, da 
komadi iz pučkoga života moraju uvijek da budu 
napisani u narječju kraja, gdje se dogadjaju. Bez toga nema 
ni istine, ni kolorita u prikazivanju. Tog se pravila drže 
strogo svi pisci engleski, mnogi talijanski, a poglavito 
novi njemački kao Hauptmann i Sudermann. 

Narodni pak motiv: ,sud dobrih ljudi“, koji 
se nekim kriticima pričinio anahronizmom, nije napokon 
ništa drugo nego današnja porota, a uporabih ga iz važnih 
etičkih i dramatskih razloga. Da je taj sud postojao prije 
trideset godina, u koje se doba dogadja moja drama, i da 
taj običaj postoji kod nas još i dandanas, i to više nego 
se misli, a usprkos sudovima, žandarima itd., bilo bi suvišno 
dokazivati, jer je i suviše svakomu poznato. U ostalom 
čudnog li slučaja, da se proti slobodi pjesnikova pera 
kritika hvata propisa — — kaznenoga zakona! 


I. V, 

